Rusija gradi ogroman vojni radar na Arktiku - Sputnjik Srbija\n17:03 17 April 2021\nRusija gradi ogroman vojni radar na Arktiku\n14:20 29.10.2016 (osveženo 17:45 29.10.2016) Preuzmite kraći link\nŠirokoopsežni radar, sposoban da identifikuje vazdušne i morske ciljeve udaljene stotinama kilometara, počeće da radi na arhipelagu Nova Zemlja na ruskom Arktiku 2017. godine, prenosi „Rosijska gazeta“ pozivajući se na pres-službu Ministarstva odbrane Rusije.\nRusija — veliki napredak u razvoju radarskog sistema\nU toj oblasti će raditi ukupno šest takvih radara, naveli su zvaničnici.\nZamenik ministra odbrane Dmitrij Bulgakov, koji je posetio gradilište, rekao je da će istovremeno u blizini biti izgrađena pista sposobna da primi sve vrste borbenih letelica.\nTakozvani radar „preko horizonta“ je vrsta radarskog sistema koji može da detektuje ciljeve na veoma velikim pojasevima, udaljene stotinama i hiljadama kilometara, van vidokruga radara, što je granica za obične radare.\nTokom vojne vežbe 2014. godine radar „Podsolnuh“ (Suncokret) je detektovao četiri bombardera Suhoj Su-24 u niskom letu i prebacio njihove koordinate raketnoj krstarici, koja je „oborila“ sva četiri „uljeza“.\nSledeća generacija ruskih „avaksa“ naprednija od američkih\nOko sokolovo: Razvija se nova generacija ruskih radara\nPodsolnuh, radar, Dmitrij Bulgakov, Arktik\n16:30 Incident na sahrani princa Filipa


Septembar ’21 unatrag: otkazano otkazivanje - FakeNews Tragač\nDnevni list Alo je u nedelju, 5. septebra, na svojoj naslovnoj strani objavio kako je ustoličenje novoizabranog mitropolita crnogorsko-primorskog Joanikija, najavljeno za taj dan na Cetinju, otkazano. Demanti te vesti na koju je reagovao partrijarh SPC Porfirije čim se ona prethodnog dana pojavila, Alo je protumačio kao posledicu dogovora sa premijerom Crne Gore Zdravkom Krivokapićem i potpredsednikom Vlade Dritanom Abazovićem. Ipak, ustoličenje novoizabranog mitropolita obavljeno je na Cetinju uz visoke mere bezbednosti i proteste protivnika tog čina.\n Slika iz oktobra 2020.\nPortali dnevnih listova Alo i Novosti na dan ustoličenja mitropolita crnogorsko-primorskog Joanikija na Cetinju objavili su kako je antiratna aktivistkinja iz organizacije Žene u crnom Staša Zajović „otišla da pruži podršku Milovim huliganima na Cetinju“. Kao dokaz za svoju tvrdnju priložili su fotografiju Zajović i programskog direktora Akademske inicijative „forum 10“, Fahrudina Kladničanina nastalu na Cetinju. Ipak, priložena fotografija nastala je mnogo pre ustoličenja Joanikija, oktobra 2020. godine, a da Zajovićeva „uopšte nije bila na Cetinju“ u vreme ustoličenja pisao je i dnevni list Danas.\n „Ja njega puno volim“\nPortali Republika, Pink i Informer preneli su kompilaciju snimaka prvobitno objavljenu na Tviter profilu Detektor laži na kojoj su prikazani opozicioni lideri Dragan Đilas i Vuk Jeremić kako pohvalno govore o premijeru tzv. Kosova Aljbinu Kurtiju. U tekstu koji prati pomenutu kompilaciju snimaka navedeno je i kako je Đilas izgovorio sledeću rečenicu – „gospodin Kurti se zalaže za svoje stavove i ja njega puno volim“. Ipak, u objavljenoj kompilaciji snimaka, kao i u celovitom snimku gostovanja Đilasa na televiziji N1 iz aprila 2019. na koje se portali pozivaju vidljivo je da ovaj političar nije rekako da „puno voli“ Kurtija.\nNekoliko dana nakon ustoličenja mitropolita Joanikija na Cetinju, list Informer na svojoj naslovnoj strani objavio je kako se sprema „novi udar na Srbe“. „Đukanović sprema haos u Beranama 25. septembra, za kada je zakazano ustoličenje novoizabranog episkopa budimljansko-nikšićkog Metodija“, objavio je Informer i na svom portalu, pozivajući se na izvore „iz bezbednosnih struktura“, a istu vest preneo je i portal Republika. Međutim, ustoličenje episkopa Metodija u Beranama, kom je prisustvovao i patrijarh SPC Porfirije, prošlo je bez ikakvih incidenata, preneo je portal Radio slobodna Evropa.\n „Ja bih bio po volji Hrvatske“\nPortali Informer i Alo preneli su vest pod naslovom „ĐILAS PORUČIO GRAĐANIMA: Ja bih bio po volji Hrvatske!“ skrojenu na osnovu toga što ovi mediji stavljaju znak jednakosti između tekstova portala Nova.rs i stavova opozicionog političara Dragana Đilasa. Portal Nova.rs preneo je izjavu predsednika Hrvatske Zorana Milanovića koji je srpskog predsednika Aleksandra Vučića nazvao jednim od najvećih ratnih huškača devedesitih. Iz toga, Informer i Alo zaključuju kako je Đilasova poruka jasna – „ja bih bio po volji Hrvatske“, iako ni Milanović ni portal Nova.rs nisu ni spomenuli lidera opozicione Stranke slobode i pravde.\nAlo Informer Pink Srpski telegraf Večernje novosti


12. септембра 2017. Razno, Vesti\nPostoje „pametna“, hibridna, električna, a sada su tu i biorazgradiva vozila pošto je grupa studenata sa Tehnološkog fakulteta u Ajndhovenu u Holandiji napravila prototip četvorotočkaša biokompozitne građe nazvan Lina. Navodi se da je veći deo ovog četvoroseda na električni pogon napravljen od materijala dobijenog iz šećerne repe i lana, a jedino točkovi i sistem za upravljanje automobilom nemaju bio-osnovu. Osnovu šasije čini struktura nalik saću, proizvedena od polimlečne kiseline (polilaktida), biorazgradivog plastičnog polimera, koja se dobija iz šećerne repe. Tako sjedinjena osnova se umeće između dva kompozitna lista lanenih vlakana. Ovom procedurom smanjuje se težina vozila, zbog čega ono troši manje struje nego prosečan automobil na elektronski pogon. Automobil je težak svega 310 kilograma, zbog čega mu je potrebno samo 30-ak kilograma baterija, sa kojima može da pređe oko 100 kilometara, a vozilo može da dostigne brzinu od 80 kilometara na sat. Ipak ne očekujete da se prototip pojavi na drumu baš tako brzo, pošto još ne može da zadovolji bezbednosne standarde prilikom sudara.


SEPTEMBAR U EUROPROMU U ZNAKU FRIKOMA - LAJKOVAC NA DLANU\nNakon dvomesečne letnje pauze, kompanija Europrom nastavlja pre godinu dana započetu akciju „Dani domaćih“. Septembar mesec u Europromu obeležiće akcija Frikoma, tokom koje će kupcima biti ponuđeno po sniženim cenama pet najprodavanijih artikala Frikoma, a biće organizovano i niz promotivnih akcija kako bi kompanija Frikom bila predstavljena kao domaći brend.\nMilan Matić PR menadžer kompanije Frikom na konferenciji za novinare je rekao, da je Frikom prepoznao sjajnu ideju Europroma i sam septembar kao mesec koji povezuje segment sladoleda i smrznutog peciva. Zato će tokom akcije u septembru pet artikala Frikoma biti na sniženju, po specijalnim akcijskim cenama: sladoledi Quattro čokloada, Strauss kapri i novi ovogodišnji proizvod Sendwich plazma kao najprodavaniji, a što se tiče povrća na sniženju će biti carska mešavina i boranija , takođe proizvodi sa visokim stepenom prodaje.\nNajvljeno je i da će u Eurocentru u Valjevu od 13.- 15 . septembra biti oragnizovana akcija, tokom koje će za svaku kupovinu Frikom proizvoda u vrednosti od 499 dinara, svaki kupac dobiti “Quatro ceger”.\nFrikom koji je svojevremeno nastao kao ogranak PKB – a, danas učestvuje sa 86% u prodaji sladoleda, ima promet preko 100 miliona evra i zapošljava preko hiljadu radnika. Pored toga što je dominantan na teritoriji Srbije, ima izvoz sladoleda, smrznutog povrća i smrznutog testa u BiH, Makedoniju, Grčku, Crnu Goru, Rusiju, Dubai…\nMilan Matić PR menadžer kompanije Frikom podsetio je da Frikom postoji je od 1975. godine, da su tehnologiju proizvodnje sladoleda učili na početku razvoja kompanije i potom razvijali taj koncept. Matić je rekao i da je jedan od ciljeva Frikoma i da kod potrošače u Srbiji formira naviku konzumiranja sladoleda i u zimskom periodu. Matić je izneo i podatke da godišnja potrošnja sladoleda u Srbiji iznosi 3,5 litara, da je prosek u Evropi oko sedam litara, dok su najveći potrošači sladoledu Skandinavci koji pojedu oko 10 litara sladoleda godišnje.\nO kampanji „Dani domaćih“, koju je kompanija Europrom pokrenula pre godinu dana, sa idejom da svaki mesec bude posvećen jednom ili više domaćih proizvodjača, uz benefit za potrošače u sniženim cenama artikala proizvodjača koji se tog meseca predstavlja i promoviše, Bojana Perić PR menadžer kompanije Europrom je rekla: “Ideja svega je da podsećamo potrošače na domaće proizvode , proizvođače, na ono što je naše i što treba negovati i da javnosti budu prezentovane manje poznate informacije o samim sirovinama koje proizvođači koriste , a koje dolaze sa ovdašnjeg podneblja, iz naše zemlje. Definisali smo tri kriterijuma po kojima se neki proizvod može okarakterisai t domaći: da su proizvedeni na teritoriji Republike Srbije, da su sirovine koje ulaze u sastav tih proizvoda u potpunosti ili u najvećem delu došli sa naših prostora i kvalitet tih proizvoda.\nZa prvih deset meseci kampanje veliki broj domaćih proizvodjača dalo je podršku akciji i do juna je predstavljeno čak 16 proizvođača. Oko sto proizvoda je za to vreme bilo na sniženju. Realizovali smo i preko 50 promocija, a preko društvenih mreža nagrađeno je preko 200 Fejsbuk prijatelja poklon paketima.”\nDvomesečnu letnju pauzu Marketing tim Europroma iskoristio je da obiđe sve svoje objekte i razgovara sa potrošačima sa ciljem da spozna efekte kampanje “Dani domaćih”, kao i da čuje sve primedbe i sugestije: “Za protekla dva meseca razgovarali smo sa preko hiljadu potrošača u preko 20 maloprodajnih objekata, i to ne samo na teritoriji Valjeva, nego u Kosjeriću, Lajkovcu, Osečini, Mionici… Na pitanje da li su čuli za kampanju i znaju li o čemu se radi, 45% je odgovorilo potvrdno. To znači da smo za deset meseci polovinu kupaca informisali. Potom, zamolili smo ih da nam daju subjektivnu ocenu toka kampanje i dobili smo samo najviše ocene. To nam je pokazalo da ljudi podržavaju saradnju domaćih proizvođača i domaće trgovine. Došli smo do zaključka da su potrošači prepoznali stav da kampanja “Dani domaćih” ne znači bojkot stranih proizvoda, već znači podršku domaćim proizvodima i proizvođačima, kako bi sačuvali ono što je naše. Sve ovo dalo nam je vetar u leđa da nastavimo sa kampanjom”, rezimirala je Bojana Perić PR menadžer kompanije Europrom.\n“Dani Frikom”- a biće realizovani u svim objektima “Europrom” – a, tokom meseca septembra.


Knjiga nedelje: "Sa pašnjaka do naučenjaka" - oradio.rs\nKnjiga nedelje: "Sa pašnjaka do naučenjaka"\nOve nedelje knjigu vam preporučuje rektor novosadskog univerziteta Dušan Nikolić, a u pitanju je autobiografska knjiga jednog od naših najpoznatijih naučnika i pronalazača Mihajla Pupina.\nKnjiga "Sa pašnjaka do naučenjaka" je autobiografsko delo jednog od najvećih svetskih naučnika našeg doba, a trenutno se u SAD izučava kao obavezna lektira. Rektor Dušan Nikolić smatra da ovu knjigu treba da pročitaju svi mladi ljudi, kao podstrek za dalji život i neprilike koje život često nosi.\n"Autobiografija Mihajla Pupina ispričana je na fantastičan način, zbog toga je i dobio nagradu. To je zapravo poruka da je sve moguće, da čovek samo treba da bude uporan i da ima jasno definisane ciljeve i naravno da bude posvećen tome", ispričao je rektor za O radio.\n"Sa pašnjaka do naučenjaka" je istinita priča o srpskom pastiru iz malog sela Idvor koji je postao jedan od preteča ere telekomunikacija.\nMihajlo Pupin je svoju nastavničku karijeru i naučna istraživanja započeo kao nastavnik fizičke matematike u odeljenju za elektrotehniku na Kolumbija univerzitetu u Njujorku, a osim naučne delatnosti, smislio je mnogo pronalazaka od kojih je patentirao čak 24.\nZa rad u oblasti nauke dobio je mnoge nagrade i priznanja, a takođe je bio i uspešan pisac. Za autobiografsko delo "Sa pašnjaka do naučenjaka" objavljeno 1923. godine, godinu dana kasnije dobio je Pulicerovu nagradu.


Anti-spam, 14.01.2014, 07:33 AM\nNakon što su hakeri preuzeli korisnička imena i brojeve telefona 4,6 miliona korisnika servisa, Snapchat se još jednom izvinio korisnicima zbog porasta spama na aplikaciji.\nSnapchat omogućava korisnicima razmenu fotografija i kratkih video snimaka koji se automatski brišu deset sekundi nakon otvaranja sa telefona onih kojima su poslati kao i sa servera kompanije. Snapchat kao i svaki drugi servis za društveno umrežavanje ima problem sa spamom, samo što je spam na Snapchat-u specifičan po tome što dolazi u formi fotografija ili video snimaka.\nSnapchat porast spama objašnjava porastom broja korisnika servisa i preporučuje korisnicima da promene podešavanja tako da im samo prijatelji mogu slati fotografije i video snimke.\nSnapchat se putem kompanijskog bloga obratio korisnicima priznajući da su se korisnici žalili tokom vikenda na porast Snap spama. Iz kompanije kažu da njihov tim radi na rešavanju problema ali da porast spama nije uzrokovan problemom koji je izazvao bag u Find Friends koji je kulminirao za vreme praznika.\nNaime, krajem prošle godine, u vreme božićnih praznika, australijska firma Gibson Security je po drugi put upozorila na ranjivost u Snapchat-ovoj Find Friends funkciji koja može omogućiti bilo kome da prikupi milione korisničkih imena i brojeva telefona i kreira lažne naloge.\nZa ovu ranjivost Snapchat je saznao još u avgustu prošle godine, ali su pravovremene adekvatne mere izostale. Kada je Gibson Security javno objavio svoje otkriće, hakeri su to iskoristili i ukrali 4,6 miliona korisničkih imena i brojeva telefona, i objavili ih na internetu. Oni su poslednje dve cifre telefonskih brojeva cenzurisali da bi se sprečio spam.\nHakeri su rekli da je njihova namera bila da podignu svest o otkrivenoj ranjivosti ali su kasnije rekli da bi pod određenim uslovima omogućili pristup necenzurisanim podacima, verovatno onima koji su voljni da plate za to.\nTek nakon svega toga, Snapchat se izvinio korisnicima, zahvalio za strpljenje i podršku i ažurirao aplikacije za Android i iOS.


BTC $37.159 +0,74%\nETH $2.521 +3,33%\nBNB $380 -0,30%\nSOL $94 -0,10%\nDOGE $0,15 +2,17%\nForbs je objavio listu od 50 kompanija vrednih preko milijardu dolara koje su implementirale blokčein tehnologiju.\nForbs je objavio listu pod nazivom "Blockchain’s Billion Dollar Babies", kompanija koje implementiraju blokčein tehnologiju i koje imaju minimalne prihode ili procene od 1 milijarde dolara, 16. aprila.\nNa listi se nalaze kompanije iz sfere kriptovaluta i blokčeina, pored tradicionalnih finansijskih firmi kao što su banke, kompanije za proizvodnju hrane, firme za upravljanje lancem snabdevanja i druge.\nVećina navedenih kompanija su poznata imena kao što su Amazon, Volmart, Fejsbuk, ING, Mastercard, Majkrosoft i Nestle.\nKompanije vezane za kripto na listi uključuju kripto berzu Coinbase sa sedištem u Sjedinjenim Američkim Državama, evropsku rudarsku i hardversku firmu Bitfury, kao i Ripl.\nPored pomenutih velikih firmi koje se bave ili potpuno usvajaju blokčein, na listi se takođe navode i protokoli koji se usvajaju kao i ko ih usvaja. Različiti Hyperledger protokoli, Corda protokol blokčein konzorcijuma R3 i Itirijum mreža su jedne od firmi koje se nalaze na listi.\nForbs zapaža potencijal za blokčein tehnologiju da pojednostavi različite poslovne procese na primeru Depository Trust & Clearing Corp-a (DTCC), koji vodi evidenciju o 90 miliona transakcija dnevno, ili većini svetskih 48 triliona dolara vrednih hartija od vrednosti.\nPrema Forbsu, firma će početi da prebacuje svojih 50.000 naloga na sistem zasnovan na blokčeinu, što će pomoći da se eliminišu duple procedure i usaglašavanja koja se i dalje mogu dogoditi na tradicionalnim elektronskim mrežama za kliring.\nSredinom marta, DTCC je objavio pismo o namerama u kojem se navode vodeći principi za post prodajnu obradu tokenizovanih hartija od vrednosti. U dokumentu se navode jedinstvene karakteristike tržišta koje se razvijaju za tokenizovane hartije od vrednosti i predlaže da se globalni standardi politike za tradicionalna tržišta često primenjuju i korisni su za zainteresovane strane kako bi se utvrdile zakonske odgovornosti koje se odnose na platforme za investicione tokene.


U FOKUSU | Web-Tribune.com - Part 50\nHome / U FOKUSU (page 50)\n28. avgusta 2017.\tU FOKUSU 0\nRasprodaja pijaće vode ravna je nacionalnoj katastrofi, izjavio je ministar za zaštitu životne sredine Goran Trivan, ističući da Srbija treba da nađe način kako da vrati vlasništvo nad prodatim izvorima pijaće vode. – Pijaća voda je najvažniji resurs na planeti i svako ko je poseduje i sačuva spasiće stanovništvo od …\nSVE KRITIČNIJE NA BLISKOM ISTOKU: Izrael Rusima zapretio ratom!\n28. avgusta 2017.\tU FOKUSU 3\nBenjamin Netanjahu je upozorio predsednika Putina da će Izrael “proglasiti rat“ ako Iran odmah ne napusti Siriju. Netanjahu je izjavio da će se izraelska vojska boriti protiv iranskih i sirijskih vojnika ukoliko Iran nastavi da nanosi poraze takozvanim pobunjenicima u regionu. “Mi ćemo delovati kada to bude potrebno po našim …\n27. avgusta 2017.\tU FOKUSU 0\nSvaki političar SAD koji podrži „impičment“ predsednika Sjedinjenih Američkih Država Donalda Trampa dovešće u opasnost vlastiti život – upozorio je bivši savetnik američkog lidera Rodžer Stoun. Čak i za uzavrele unutarpolitičke trzavice na američkoj političkoj sceni, Stoun je izneo žetoku pretnju Trampovim protivnicima: – Samo pokušajte da mu objavite impičment! …\nCEO SVET NA NOGAMA: Ruski nuklearni bombarder počeo da kruži iznad Korejskog poluostrva..\nRuski strateški bombarder opremljen za nošenje nuklearnih bombi preletio je iznad Korejskog poluostrva. Na poluostrvu se odvijaju vojne vježbe Južne Koreje i SAD koje su razbjesnile Pjongjang. Rusija, koja se protivi bilo kakvoj jednostranoj akciji SAD na poluostrvu, saopštila je da je bombarder Tupolev-95MS preletio iznad Tihog okeana, Japanskog mora, …\nRusija upućuje alarmantne optužbe na račun SAD: Moskva kaže da pod američkim upravljanjem u Avganistanu, trgovina drogom i Islamska država cvetaju a sada je i avganistanska šiitska zajednica bliska Iranu napadnuta uz pomoć neidentifikovanih helikoptera. Rusija je u prošlosti nagoveštavala da SAD tajno sponzorišu Islamsku državu u Avganistanu. U četvrtak …\n25. avgusta 2017.\tU FOKUSU 0\nNemački „Velt“ pitao je 18 dobitnika Nobelove nagrade za ekonomijuda lisvetupretinova finansijska kriza poput one koja je 2008. uzdrmala globalnu ekonomiju. Odgovornajvećihsvetskih ekonomskihstručnjaka je jedno izuzetno zabrinjavajuće „da“. Dobitnici Nobelove nagrade za ekonomiju jednom godišnje se sastaju kako bi raspravljali o aktuelnim temama iz njihova naučnog područja, a ove godine …


ODGOVOR I NA DEKLARACIJU SDA Dodik: Posebna sjednica početkom novembra - Srpskainfo\nDodik, koji je i srpski član Predsjedništva BiH, rekao je da ga je Klub poslanika SNSD u Narodnoj skupštini pozvao da pripremi materijal za tu sjednicu.\nOni će predložiti da se obratim Skupštini sa temom u vezi sa aktuelnom situacijom i statusom Srpske u BiH. Radim na tome sa saradnicima, to je završeno i ostalo je još da ispoštujemo parlamentarne procedure. Početkom naredne sedmice dostavićemo cijeli materijal”, rekao je Dodik novinarima.\nSDA je prošlog mjeseca usvojila deklaraciju u kojoj se navodi da je njen primarni i dugoročni cilj usvajanje ustava kojim bi BiH bila definisana kao demokratska, regionalizovana, pravna i socijalna država pod nazivom “republika BiH”, sa tri nivoa vlasti – državnim, regionalnim i lokalnim. Deklaracija predviđa uspostavljanje “bosanskog jezika”.\nPolitika deklaracija SDADodikPosebna sjednica


Zaražena cela srpska porodica na Lefkadi: U bolnicu smešteno i troje dece - 14.07.2020, Sputnik Srbija\nPetočlana porodica iz Srbije koja letuje u Grčkoj na Lefkadi, pozitivna je na virus korona. Njihovo troje maloletne dece koja imaju blage simptome, smešteno je... 14.07.2020, Sputnik Srbija\n13:42 14.07.2020 (Osveženo: 03:58 26.08.2021)\nCC BY 2.0 / Dimitris Kalogeropoylos / Plaža Egremni na Lefkadi\nCC BY 2.0 / Dimitris Kalogeropoylos /\nPetočlana porodica iz Srbije koja letuje u Grčkoj na Lefkadi, pozitivna je na virus korona. Njihovo troje maloletne dece koja imaju blage simptome, smešteno je na pedijatrijsku kliniku Univerzitetske bolnice, prenosi grčki sajt „Skaj.gr“.\nNedavno je grupa turista iz Srbije morala da napusti grčko ostrvo Eviju, čiji stanovnici nisu želeli njihovo prisustvo iz straha od virusa korona. Grupa od njih 85 vraćena je u Srbiju, nakon što je utvrđeno da je jedan putnik pozitivan na virus korona. Prema nekim informacijama, građani Evije, odnosno penzioneri iz tog mesta, izvršili su najveći pritisak da se naši turisti vrate u Srbiju, jer se boje virusa korona, prenosi „Blic“.\nPodsetimo, grčke vlasti su zbog povećanog broja novozaraženih virusom korona početkom jula donele odluku da ne puštaju srpske turiste na jedinom otvorenom drumskom prelazu Kulata—Promahonas (bugarsko-grčka granica), a obustavljeni su i avio-letovi iz Beograda.\nPrema poslednjim informacijama, grčke granice za srpske turiste ostaju zatvorene barem do 1. avgusta, kada bi se radilo novo „skeniranje“ epidemiološke situacije.\nTuristi iz Srbije morali iz Grčke, domaćini bili protiv njihovog slobodnog kretanja ostrvom


Izvor: blic.rs 14 april 2017\nPrema njegovim rečima, do roka predviđenog oglasom u Direkciju su prispele tri prijave, a najviši iznos za lokaciju ponudila je Građevinska direkcija Srbije, koja će izlicitirani iznos uplatiti u budžet Grada Beograda. Osim iznosa za kupljeno zemljište, investitor će u postupku izgradnje budućih objekata na lokaciji u budžet Grada Beograda uplatiti doprinos za uređivanje građevinskog zeljišta koji mu bude obračunat u građevinskoj dozvoli.\nMladenović je dodao da je Grad Beograd prošle godine prihodovao od prodaje zemljišta oko 400 miliona dinara, a da je samo u prva tri meseca ove godine prihod od prodaje zemljšta dva puta veći nego lane.\nAko tome dodamo da je Direkcija za građevinsko zemljište za prva tri meseca ove godine naplatila od naknade za korišćenje građevinskog zemljišta više od 1,3 milijarde dinara, što je polovina od iznosa koji je naplaćen u 2016. godini i koji je iznosio oko 2,6 milijardi dinara, jasno je da su sve to pokazatelji da Beograd postaje sve atraktivniji za investiranje - ocenio je Mladenović.\nZamenik gradonačelnika je pohvalio zaposlene u Direkciji za građevinsko zemljište i izgradnju grada Beograda za sjajan rad u interesu grada, jer od toga šta oni zarade zavisi koliko ćemo novca imati za infastrukturu, bolnice i škole.\nLokacija se nalazi na uglu Jurija Gagarina i Nehruove, površine od 8.328 kvadrata, i nalazi se u zoni mešovitih gradskih centara koji podrazumevaju kombinaciju komercijalnih sadržaja sa stanovanjem.\nUkupno dozvoljena bruto razvijena građevinska površina objekata na parceli je 41.640 kvadrata i moguće je graditi objekat visine od osam spratova plus povučen sprat, saopšteno je iz Gradske uprave.


SAJAM KNJIGA – УЧЕНИЧКИ ГЛАСНИК\nУЧИТЕЉ ДЕЈАН 26 октобра, 2014\nTa najmasovnija kulturna manifestacija u Srbiji i najveći sajam knjiga u regionu, biće otvorena svakoga dana do 2. novembra od 10 do 21 sat, a posetioce očekuje 476 direktnih izdavača (prošle godine ih je bilo 490) na površini od 30.512 metara kvadratnih (prošle godine 27.000 m2).\nBroj izlagača iz inostranstva ove godine je veći nego lane (48) i sada ih je 72.\nPrvi put u istoriji Sajma, zemlja počasni gost neće imati svoj štand u Areni Hale I već će, na zahtev Kine, kojoj je ove godine pripala ta čast, dobiti 1.000 metara kvadratnig u Hali II gde će biti održana i ceremonije svečanog otvaranja sajma danas u 18 sati.\nČast da otvore sajam podelili su gost iz Kine Liu Dženjun, a u ime domaćina pesnik i akademik Milosav Tešić.\nNajmnogoljudnija zemlja na svetu veoma je ozbiljno shvatila ulogu počasnog gosta Beogradskog sajma i u njenoj delegaciji je 200 članova od kojih je 12 vrhunskih pisaca, 100 uspešnih izdavača iz 60 izdavačkih kuća.\nPod sloganom “Knjiga produbljuje prijateljstvo, saradnja gradi budućnost” Kina će tokom trajanja sajma, kako na štandu, tako i u celom Beogradu organizovati brojne promocije, tribine, izložbe, razgovore, a sve u cilju boljeg uzajamnog upoznavanja i intenziviranja kulturne saradnje dveju zemalja.\nPored Kine, na sajmu učestvuju izlagači iz Angole, Austrije, Belorusije, Bosne i Hercegovine, Velike Britanije, Grčke, Indije, Irana, Makedonije, Francuske, Nemačke, Japana, Holandije, Hrvatske, Rusije, Španije, Crne Gore, a kulturni centri evropskih zemalja biće okupljeni na štandu EUNIC-a.\nIako se primećuje da su organizatori sajma uveli neke mere štednje pa je smanjen broj sala (nema strip sale), manji je broj kulturnih i naučnih institucija među izlagačima, prateći program je zanimljiv i bogat, a uveden je i novi promotivni prostor u Hali I na mestu koje je bilo rezervisano za zemlju počasnog gosta.\nFokus tribinskih i promotivnih programa, kao i tematskih izložbi, biće usmeren na tri godišnjice od značaja za srpsku kulturu i istoriju: 200 godina od izlaska prvih dela Vuka Stefanovića Karadžića, 150 godina od rođenja Branislava Nušsića i 100 godina od početka Prvog svetskog rata.\nTakođe, biće organizovane tribine kao omaži nedavno preminulim piscima koji su obeležili drugu polovinu 20 veka: Svetlani Velmar Janković i Miodragu Pavloviću.\nPosetioci koji će želeti da kupe knjige ovogodišnjeg dobitnika Nobelove nagrade za književnost Patrika Modiana moraće da potraže štand “Akademske knjige” u hali I pošto je ona jedina obezbedila njegovih pet naslova koji su prevedeni i štampani više od deset godina unazad kada nisu bili zapaženi.\nSvi izdavači, uprkos izuzetno teškim uslovima poslovanja, ipak su obezbedili sredstva da štampaju “premijere” iako će posetioci primetiti da ima izuzetno puno reizdanja, ali to i nije tako loša praksa ako se uzme u obzir da mnogih dela klasične domaće i strane književnosti nema više, već godinama, u knjižarama.\nTo da se neki naslovi stalno iznova štampaju pokazuju i dva podatka dobijena od Narodne biblioteke Srbije da je u periodu od oktobra 2013. do oktobra 2014. bilo uzeto 10.597 CIP-ova (registarskih brojeva za štampanje) dok je u istom periodu prethodne godine taj broj iznosio 10.273 CIP-a.\nBez obzira na brojke koje navode izdavači, NBS je saopštila podatak da su u periodu između dva sajma najviše CIP-ova uzeli sledeći: “Laguna”, “Zavod za udžbenike”, “Vulkan izdavaštvo”, “Kreativni centar”, “Pčelica”, “Klett”, “Eduka” i “Čarobna knjiga”.\nZanimljiv je podatak da ima nekih knjiga koje se iz godine u godinu stalno iznova štampaju i to radi značajan broj izdavača što pokazuje broj uzetih CIP-ova.\nApsolutni rekorder je klasično delo Sen Egziperija “Mali princ” koji je za protekle tri godine dobio 189 izdanja, zatim dolazi “Blago cara Radovana” koji je u istom periodu dobio 130 CIP zapisa, a na trećem mestu je “Istorija Srba” Svetozara Chorovića koji je tokom dve prethodne godine dobio 73 legalna nova izdanja.\n← ЧИТАЛАЧКА ЗНАЧКА\nПОСЕТА САЈМУ КЊИГА →


Vlada RS-a za predstavništvo u SAD-u izdvojila 700.000 KM, budžet povećan za 20 posto - Klix.ba\nBiH Vlada RS-a za predstavništvo u SAD-u izdvojila 700.000 KM, budžet povećan za 20 posto\nVlada RS-a za predstavništvo u SAD-u izdvojila 700.000 KM, budžet povećan za 20 posto\n7.3.2017. u 18:48\nVlada Republike Srpske odlučila je da za 20 posto poveća ranije planirani iznos za finansiranje Predstavništva RS u Washingtonu. Šefu Predstavništva Obradu Kesiću će sada biti na raspolaganju 700.000 KM, odnosno dodatnih 110.000 KM, za koliko je smanjena stavka za osnivanje novih predstavništava RS, prenosi poslovni portal CAPITAL.ba.\nU “Odluci o izmjenama odluke o rasporedu sredstava za finansiranje rada predstavništava RS u inostranstvu za 2017. godinu“, koju je Vlada RS usvojila prošle sedmice, navedeno je da će 110.000 KM Predstavništvu u Washingtonu biti isplaćeno u jednokratnom iznosu, dok će preostali dio biti isplaćen u jednakim mjesečnim iznosima, kao i ostalim predstavništvima, ili u izuzetnim slučajevima kvartalno, u skladu sa prilivom novca u budžetu RS.\nOpozicija u RS-u nedavno je iznijela niz zamjerki na rad Predstavništva RS u Washingtonu, a posebno nakon uvođenja američkih sankcija predsjedniku RS-a Miloradu Dodiku.\nPotpredsjednik Vlade RS Anton Kasipović tada je rekao da je Cvijanović već informisala Vladu RS o svojim putovanjima usmeno, a da će uskoro to učiniti i pismeno.\nZa finansiranje rada predstavništava RS u inostranstvu u ovoj godini iz budžeta RS-a bit će izdvojeno 4,4 miliona KM.\nNajveći iznos predviđen je za rad Predstavništva u Moskvi i to 770.000 KM, a odmah iza njega, nakon najnovije odluke Vlade RS, je Predstavništvo u Washingtonu koje će u 2017. dobiti 700.000 maraka.\nPored predstavništava u Moskvi i Washingtonu, značajne iznose dobit će i ostalih šest predstavništava.\nPredstavništvo u Beogradu dobit će 695.000 KM, u Štutgartu 380.000 KM, u Briselu 570.000 KM, u Jerusalimu 300.000KM, dok će predstavništva u Beču i Solunu dobiti 450.000 KM odnosno 350.000 KM.\nNauštrb Washingtona, stavka za osnivanje i rad novih predstavništava smanjena je na 185.000 KM.


Skromno ali lepo obeležen XV Festival dečijeg folklora u Prilikama (VIDEO) – Info LIGA\nSkromno ali lepo obeležen XV Festival dečijeg folklora u Prilikama (VIDEO)\nby infoLIGA · 16/10/2020\nU sportskoj sali u Prilikama, danas je obeležen prvi dan XV Festivala dečijeg folklora „Svetlost na brežuljku“.\nZbog poznate epidemiološke situacije Festival je bio organizovan u drugačijoj formi od ranijih, ali sa istim ciljevima i u istom duhu. Prisutnima se u ime domaćina obratio direktor OŠ ‘’Sreten Lazarević’’ u Prilikama, Miladin Božović.\nXV Festival dečijeg folklore zvanično je otvorio predsednik SO Ivanjica, Vladimir Bojanović.\nPublici su se predstavili gosti iz Užica, Folklorni ansambl „ERA“ instrumentalisti – Nikola Spasojević, harmonika i Igor Pejović, violina. Sadašnji učenici priličke škole uveselili su goste izvornom pesmom i prigodnim stihovima.\nU narednim danima u okviru festivala biće održane tribine, radionice, predavanja sa učešćem eminentnih predavača i stručnjaka iz oblasti folklora i očuvanja tradicije srpskog naroda. U planu su i izložbe narodne nošnje gde će biti eksponata iz svih krajeva Srbije i fotografija sa ranijih festivala.\nNa ovaj način organizatori čuvaju tradiciju i kulturno nasleđe našeg kraja, ali i nekih drugih delova naše lepe Srbije.\nTags: festivalivanjicaprilikesvetlost na brezuljku\n“Koncert iznenađenja“ u centru Ivanjice\n25,94% Lučanaca glasalo za savete mesnih zajednica (REZULTATI)\nNext story U nedelju Ivanjica dva puta, kratko, bez struje\nPrevious story Ljudi dobrog srca vratili Dušku nadu u bolje sutra (VIDEO)


U narednih nekoliko mjeseci planirano da se vakciniše oko 300 hiljada građana CG | Kodex.ME\nMedoks i Borovinić Bojović\nVakcina britanske proizvodnje, Astra Zeneka veoma pouzdana, kvalitetna i efikasna\n25. 02. 2021 - 09:32 Autor: M.V.\nMinistarka Borovinić Bojović je upoznala ambasadorku Medoks da se u narednom periodu očekuje isporuka kontigenata vakcina prema utvrđenoj dinamici, među kojima je, pored ruske Sputnjik, kineske Sinofarm, američke Fajzer i britanska vakcina Astra Zeneka, koja u količini od 84 hiljade stiže u Crnu Goru kroz Kovaks mehanizam.\nOna je navela da će se vakcinacija sprovoditi u skladu sa Nacionalnom strategijom za uvođenje, distribuciju i primjenu Covid-19 vakcina.\n„Britanska vlada je pomogla prikupiti milijardu dolara za Kovaks mehanizam, zajedno sa drugim donatorima. Uz preko 548 miliona funti obećane podrške od strane Ujedinjenog Kraljevstva, pomoći ćemo distribuciju preko milijardu doza vakcina protiv koronavirusa.“\n„Premijer Džonson je nakon sastanka G7 zemalja obećao da će višak vakcina u UK biti preusmjeren ekonomski siromašnijim zemljama, kako bi se ekonomije što prije oporavile.“


BHRT: Naplata RTV takse je u strahovitom padu | MC_ONLINE\nJavni RTV servis BiH\n"Dva naša zahtjeva su: zahtjev Odboru RTV sistema da se realizuje Odluka o naplati RTV takse putem računa za struju i zahtjev Parlamentu da oformi ad hoc komisiju za izmjenu Zakona o javnom RTV servisu i sistemu", istakao je na današnjoj konferenciji o budućnosti Javnog servisa predsjednik Samostalnog sindikata BHRT-a Damir Smital.\nPored navedenog, na konferenciji su učestvovali Željko Bajić, predsjednik Sindikalne organizacije BHRT-a kao i Mehmed Bakarević, koji je nakon konferencije na kojoj se razgovaralo o realnim razlozima za urušavanje Javnog servisa, dao neopozivu ostavku na mjesto generalnog direktora BHRT-a.\n"Glavni problem u fukcioniranju BHRT-a, ali i ostalih emitera je činjenica da je RTV taksa, kao temeljni prihod javnih servisa, u strahovitom padu. U prva četiri mjeseca ove godine pala je za 600 hiljada maraka u odnosu na isti period prošle godine. Od 2010. do 2014. napravljene su uštede više od šest miliona, i kompenzirani gubici, ali prostora za uštede jednoistavno nema", istakao je Bakarević.\n"Sudbinu ove medijske kuće ne određujemo mi i ovih 950 radnika koji su uposleni u BHRT-u, nego je određuju poslanici Parlamenta, koji su naši osnivači, političke partije koje trebaju da podrže ono što ćemo mi predložiti", objasnio je Bakarević.\nU nastojanju da regulišu problem neplaćanja RTV takse, Odbor JRT sistema u Bosni i Hercegovini je na sjednici održanoj 21.4.2015. u Sarajevu postigao saglasnost o novom modelu naplate RTV takse putem računa za električnu energiju.\nU preporukama iz Evropske komisije navodi se da bi rješavanje naplate RTV takse stvorilo pretpostavke za dubinsku reformu javnih servisa, unapređenje programa, tehnološku modernizaciju i restrukturiranje. Reforma javnog RTV emitiranja je i uvjet koji je BiH prihvatila na putu približavanja naše zemlje EU, navode iz BHRT-a.\nNa sjednici Predstavničkog doma Parlamentarne skupštine BiH koja je na rasporedu 13.05. bit će razmatran Prijedlog zakona o izmjeni Zakona o Javnom radiotelevizijskom sistemu Bosne i Hercegovine po hitnom postupku.\nMehmeda Bakarevića, koji je prema zvaničnom saopštenju ostavku dao zbog zdravstvenih razloga, zamijent će, kao vršitelj dužnosti, Belmin Karamehmedović.\nOdržana debata o budućnosti javnih servisa\nOsmančević: Javni RTV servis ima mnogo neriješenih stvari\nRudić: Nemamo snažan i jedinstven glas javnih servisa\nHabul: Naše stanice mogu prouzročiti probleme u susjedstvu


Izetbegović: BiH će imati milion vakcina u naredna dva do tri mjeseca - Virus korona - BiH\nIzetbegović: BiH će imati milion vakcina u naredna dva do tri mjeseca\nFoto: Fena | Izetbegović: BiH će imati milion vakcina u naredna dva do tri mjeseca\nMirsada Lingo Demirović 08.04.2021 15:55\nSARAJEVO - Bakir Izetbegović, predsjedavajući Doma naroda Parlamentarne skupštine BiH, izjavio je danas da će Bosna i Hercegovina u naredna dva do tri mjeseca imati miliona vakcina.\nIstakao je da je danas definitivno donesena odluka o donaciji 50.000 vakcina iz Malezije i to zahvaljujući jednom pozivu člana Predsjedništva BiH Šefika Džaferovića.\nUskoro, kako kaže, imat ćemo vakcine iz programa EU for Health, te je zbog toga posljednjih dana obavio razgovore s predstavnikom EU u BiH Johanom Zatlerom.\n"Na taj način mislim da ćemo imati milion vakcina u sljedećih dva do tri mjeseca. To je već onda jedna masovnija vakcinacija", rekao je Izetbegović.\nBakir Izetbegović BiH Vakcina Virus korona Covid


! /Federalno ministarstvo okoliša pokrenulo disciplinski postupak zbog MHE Buna / Radio Sarajevo\nFoto: Ministarstvo okoliša i turizma/Edita Đapo\n! / Federalno ministarstvo okoliša pokrenulo disciplinski postupak zbog MHE Buna\n06. 10. 2020. u 15:44:00 Radiosarajevo.ba\nFederalno ministarstvo okoliša i turizma kao i resorna ministrica Edita Đapo protiv su\nnekontrolirane i masovne izgradnje mini hidrocentrala, jer one uništavaju rijeke.\nMeđutim, Ministarstvo je dužno razmotriti svaki zahtjev koji dobije za izdavanje okolišne dozvole. Taj postupak vode stručne službe i dužne su provoditi ga u skladu sa zakonima za šta snose i odgovornost.\nU navedenom slučaju nadležni sud je utvrdio da postupak nije vođen u skladu sa\nzakonom te je Ministarstvo na osnovu toga pokrenulo proceduru utvrđivanja odgovornosti zbog nanesene štete i narušavanja ugleda institucija i državne službe.\n"Federalno ministarstvo okoliša i turizma zahvaljuje nevladinim organizacijama i aktivistima čiji rad izuzetno cijenimo i sa kojima imamo kontinuiranu suradnju. Oni su naši partneri u zajedničkoj borbi za očuvanje životne sredine te prirodnog i kulturno historijskog naslijeđa naše zemlje", saopšteno je.\nTagovi: Edita Đapo disciplinski postupak MHE mini-hidrocentrala BiH\nUborak / Građani tuže ministricu Đapo, najavljuju poštenu borbu bez politike\nMostar / Građani ponovo protestvovali pred deponijom Uborak: Tužit će Editu Đapo


O nama - Princ Leather\nPreduzeće "Princ" je osnovano 1990. godine u Požegi, kao zanatska radnja za proizvodnju i popravku predmeta od kože. Vremenom smo stvorili prepoznatljivo ime, kako na prostorima Srbije, tako i van njenih granica. Bavimo se ručnom izradom poslovne kožne galanterije, bazirajući se na ispunjenju želja kupaca.\nOvde se možete upoznati sa našim proizvodnim programom. Naši artikli su pogodan i trajan poklon za poslovne saradnike, prijatelje, porodicu i sve vrste proslava, i shodno prilici mogu se brendirati po Vašoj želji.\nMaterijali koje koristimo u izradi su 100% prirodni, bilo da je u pitanju goveđa koža, najkvalitetnije drvo za stone predmete ili svila za kravate i ešarpe. Svaki artikal je spakovan u specijalno dizajniranu ambalažu napravljenu od tvrdog, kaširanog kartona.\nUkoliko imate pitanja vezana za naše proizvode, zastupnike za maloprodaju i veleprodaju, ili želite da zakažete sastanak, tu smo za vas.


Word Minds: U Srbiji jasno vidimo napredak na polju inovacija Word Minds: U Srbiji jasno vidimo napredak na polju inovacija\nBeograd je po drugi put domaćin eminentne svetske konferencije pod nazivom “World Minds”, koja se održava u Narodnom pozorištu.\nOvaj jedinstveni simpozijum okuplja vodeće svetske inovatore, lidere iz sveta nauke, umetnosti i biznisa, a direktor “World Minds” Kristof Kiz istakao je da je za njihovu zajednicu velika čast i zadovoljstvo što su ponovo u Srbiji.\n“U Srbiji jasno vidimo napredak koji je vaša zemlja ostvarila na polju inovacija, nauke i preduzetništva. Statističke brojke to jasno pokazuju ali i ja lično mogu da osetim energiju grada, toliko ideja i kreativnosti. Zadivljen sam na kojim se sve tehnologijama radi u Srbiji – veštačka inteligencija, nanotehnologija i biotehnologija, i mnogo drugih oblasti imaju svoje centre upravo u Srbiji. Čast nam je da organizujemo našu konferenciju u Beogradu. Jutros su preduzetnici iz čitave Evrope, većinom iz Nemačke, Švajcarske i Srbije, imali priliku da budu u prelepoj zgradi vašeg Narodnog pozorišta i razmene svoja iskustva i ideja na različitim projektima”, istakao je Kiz.\n„World Minds je internacionalni konferencijski centar koji okuplja kreativce, umetnike, naučnike, biznismene i političare. Naš cilj je da istaknemo multidisciplinarnost ovih oblasti i radimo na njihovom povezivanju. Izuzetna nam je čast i ponosni smo što smo u Beogradu. Naš tim je ovde već nedelju dana, zaista volimo Srbiju i uvek nam je drago da se vratimo u vašu zemlju“, izjavio je Kiz.\nOn je istakao i veliku zahvalnost premijerki Vladi Srbije na kontinuiranoj podršci koju im pružaju, kao i na tome što imaju sluha za neophodnu podršku mladim kreativcima.\n“Iznenađen sam energijom i brzinom kojim Srbija napreduje i načinom na koji Vlada Srbije podržava inovatore i preduzetnike”, rekao je Kiz.\n“World Minds” inače ima tradiciju dugu 15 godina, mnogo priznatih govornika, broji više od 1.000 članova i više od 3.000 ideja koje su proizašle iz brojnih konferencija.\nOvaj simpozijum danas predstavlja jedinstvenu zajednicu u kojoj neki od najvećih mislilaca i umnih ljudi sveta razmenjuju ideje i sklapaju poslove. Čine je visokorangirani pojedinci, među kojima su nobelovci, državnici, naučnici, profesori univerziteta, ambasadori i pisci koji su dali značajan doprinos nauci, umetnosti i biznisu.


Niška televizija » Izmeštanje studenskog cevovoda (VIDEO)\nObjavljeno 24.09.2013. 16:27\nTagovi: cevovod, izmeštanje, Studena\nSa izgradnjom trase koridora 10, od Niša do Dimitrovgrada, počeli su i radovi na izmeštanju dela magistralnog cevovoda vodovodnog sistema Studena-Niš, koji je do sada postojao na deonici auto-puta kroz selo Jelašnica. Investitor izgradnje koridora, grčka firma “Tema”, nakon detaljne procene stručnosti, poslove izvođača radova na izmeštanju cevovoda poverila je Javno-komunalnom preduzeću “Naissus”.\nTrasa studenskog cevovoda, dugačka kilometar i 400 metara, biće u potpunosti izmeštena sa dosadašnje lokacije, koja se nalazila na delu auto-puta koji prolazi kroz selo Jelašnica. Javno-komunalno preduzeće “Naissus”, kao najkompetentniji izvođač radova, prema proceni investitora, sredinom septembra je počelo sa poslovima izmeštanja cevovoda. Kako su se zbog dotrajalosti mreže često javljali i veliki gubici vode, sa realizacijom ovog projekta taj problem biće trajno rešen, a vodovodne cevi zamenjene.\nOsim smanjenja gubitka vode, sa izmeštanjem ovog dela magistralnog cevovoda i korisnici niškog vodovoda će ubuduće imati redovnije i bolje vodosnabdevanje. Vrednost ovih radova je 37 miliona dinara, a njihov završetak planiran je za dva meseca.


iAnatomija: 100 klasičnih arkadnih igrica za iOS\n100 klasičnih arkadnih igrica za iOS\nAtari je pripremio jedno (barem na papiru) lepo iznenađenje za sve ljubitelje dobrih starih arkadnih igrica. Kompanija je objavila kolekciju od 100 legendardnih naslova portovanih za mobilne telefone, koji se mogu kupovati preko besplatne aplikacije za iOS (aplikacija stiže sa igricom PONG).\nU kolekciju je uključeno sijaset klasičnih arkadnih igrica, kao i manje poznatih naslova za Atari 2600. Korisnici mogu da kupe 25 zasebnih kolekcija po ceni od 0,99 dolara po kolekciji, ili da pazare sve igrice za 14,99 dolara. Interesantno je da neke igrice čak podržavaju multiplayer preko Bluetooth konekcije.\nPrimetno je, međutim, i da igrice uglavnom nisu dobro ocenjene od strane korisnika na App Storeu - izgleda da arhaične naslove nije tako lako portovati na moderne telefone i tablete sa touch komandama.\nPogledajte pakete igrica. A pogledajte i video:\nPreuzimanje sa ove adrese.


Nenad Krstić: Prezadovoljan sam, sad znam šta me čeka sledeće sezone\nOdavno jedan košarkaš iz Srbije i Crne Gore nije ostavio tako dobar utisak u svojoj prvoj sezoni u NBA ligi, kao što je to slučaj sa Nenadom Krstićem. Mladi centar Netsa uspeo je da se izbori za mesto u petorci koju čine takve zvezde kao što su Džejson Kid, Vins Karter i Ričard Džeferson, a prvo zvanično priznanje NBA lige dobio je juče, kada su ga treneri 30 NBA timova izabrali u drugi tim najboljih rukija.\nNepunih godinu dana pošto je kao 24. pik sa drafta 2002. stigao u Nju Džersi, Krstić je već stekao ime u NBA ligi i stručnjaci, mediji i navijači slažu se da je 21-godišnji Kraljevčanin budućnost Netsa.\nKrstić: Pa prezadovoljan sam stvarno, da mi je neko pričao pre sezone, da ću imati ovakvu sezonu i da ću igrati 30-35 minuta po utakmici, sigurno mu ne bih verovao. Jednostavno, uživam poverenje saigrača, Džejson Kid koji je po meni najbolji plejmejker u ligi, Džeferson Karter, jedna od boljih bekovskih linija u ligi… tako da imam privilegiju da igram sa odlilčnim košarkašima, koji veruju u mene i jednostavno, kao što si ti rekao Džeferson je par puta dodao loptu, to se dešava na svakoj utakmici.\nGlas Amerike: Prosek od 10 poena i 5 skokova po utakmici iz ligaškog dela sezone, koji mu je doneo izbor u drugu petorku najboljih rukija, Krstić je plej-ofu podigao na 18,3 poena i 7,5 uhvaćenih lopti. Iako nije konstantno vodio direktne duele sa Šakilom O'Nilom, kako sam kaže, dosta je naučio u četiri meča protiv Majamija. Jedino žali za bar jednom pobedom u seriji protiv favorizovanog Hita.\nKrstić: Kao što si ti rekao, Šek je sigurno najdominantniji centar današnjice i dosta je teško igrati protiv njega, ali i uopšte, ekipa Majamija je skup odličnih pojedinaca, tako da je bilo dosta teško... Međutim, mi smo imali svoje trenutke, mogli smo da dobijemo treću utakmicu, dva produžetka, nesrećno izgubili, i ovu zadnju utakmicu sigurno da smo mogli dobiti, ali eto, ostaje žal... Zadnjih 20 utakmica u prvenstvu, nam je svaka bila kao plej-of, tako da smo se možda malo i istrošili.\nGlas Amerike: Krstić smatra da će Nju Džersi ubuduće biti samo još bolji.\nKrstić: Pa sigurno, sa Džefersonom, uz Vinsa i Kida i još neko pojačanje, sigurno da možemo da napravimo bum sledeće godine. Imamo odličnu ekipu, dobru klupu, tako da jednostavno, ako održimo ovu ekipu na okupu, sigurno da imamo velike, velike ambicije.\nGlas Amerike: Da bi se te ambicije Netsa ostvarile, nekadašnji košarkaš beogradskog Partizana moraće da nastavi da napreduje. Krstić kaže da je svestan da ima prostora za poboljšanje njegove igre i da će to učiniti, kako u trening kampu, tako i tokom igranja za reprezentaciju na Evropskom prvenstvu u Beogradu.\nKrstić: Uopšte treba da radim na eksplozivnosti. Sigurno u NBA moraš da budeš eksplozivan i to je jedna od stvari koju ću sigurno ovog leta raditi... Druga stvar je možda da treba da koristim više levu ruku, pogotovo na low post-u, tako da i to... ali sve u svemu nisam puno pričao, sezona se tak završila verovatno će oni u narednom periodu pričati sa mnom, šta očekuju sledeće godine.\nGlas Amerike: O svojim očekivanjima što se tiče naredne sezone, Krstić kaže:\nKrstić: Pa da, 30-35 minuta... tako bi bilo sjajno i ... ne mogu da se žalim, igram stvarno igram puno, po 40 minuta, treću utakmciu sam igrao 49, u životu nisam toliko igrao, tako da ne mogu da se žalim, kao što si ti rekao jedno 35 minuta u proseku bi bilo odlično... ali sledeće godine znam šta me očekuje, tako da će to biti druga priča.\nGlas Amerike: U međuvremenu, očekuje ga nastup na Evropskom prvenstvu u Beogradu, posle razočaravajućih rezultata 'plavih'' na poslednja dva velika takmičenja.\nKrstić: Treba da se skupimo svi i jednostavno odigramo to EP najbolje što možemo, ja mislim da je svaka od medalja uspeh, jer treba se vratiti posle ta dva nesupeha, treba da nam to što igramo u Beogradu bude samo dodatni motiv, a ne opterećenje... Znam da je to teško, jer uvek hoćeš da se u najboljem svetlu predstaviš domaćoj publici, ali treba razmišljati samo pozitivno.\nGlas Amerike: Dva dana posle eliminacije Netsa iz plej-ofa, Krstiću je operisan palac desne ruke i očekuje ga pet do šest nedelja rehabilitacije. Kako kaže, imaće dovoljno vremena da se odmori i spreman dočeka početak priprema nacionalnog tima.


Četvrtak, 3. 6. 2004.\nČlanice Saveta bezbednosti Ujedinjenih nacija traže izmene i u novoj rezoluciji o Iraku\nIračanima dati veći suverenitet\nPremda se revidiranom rezolucijom Iraku daje kontrola nad oružanim snagama, diplomate smatraju da se još ne izražava suverenitet nove vlade dovoljno jasno i na pravi način\nNJUJORK (Tanjug) - Mnoge članice Saveta bezbednosti Ujedinjenih nacija (SB UN) traže da se i najnovija rezolucija o Iraku, koju su predložile SAD i Velika Britanija, još menja i da se uvaže stavovi novog iračkog rukovodstva. Irački ministar spoljnih poslova Hoshijar Zebari, koji je ovu dužnost dobio i u novoj privremenoj vladi premijera Ijada Alavija, trebalo bi danas da se sastane sa članicama SB.\nPremda se revidiranom rezolucijom, ponuđenom u utorak uveče, novoizabranim liderima Iraka daje kontrola nad vojskom i policijom, u dokumentu se, prema oceni diplomata, još ne izražava suverenitet nove vlade, dovoljno jasno i na pravi način, preneo je Asošijeted pres.\nPrema američko-britanskom predlogu, okupacija bi se okončala 30. juna, a iračka privremena vlada bila bi u potpunosti suverena. Iračani bi postepeno imali sve veću ulogu u oblasti bezbednosti i na kraju u potpunosti preuzeli svu odgovornost za stabilnost u zemlji.\nNova rezolucija takođe prvi put pominje da će iračke snage "delovati pod upravom privremene vlade Iraka i njenih naslednika" i da će policija biti pod kontrolom Ministarstva unutrašnjih poslova. Za sada nije određen datum glasanja o toj rezoluciji, ali se očekuje da do toga neće doći pre proslave 6. juna, povodom obeležavanja savezničkog iskrcavanja u Normandiji, kako je ranije bilo planirano.\nU novom tekstu rezolucije predviđa se da mandat multinacionalnih snaga prestane po okončanju političkog procesa, odnosno kada bude usvojen ustav i kad vlast preuzme vlada formirana posle izbora, što se očekuje u decembru 2005. ili januaru 2006. godine.\nNajnovija rezolucija unosi dve krupne promene u pogledu kontrole vojske i policije, kao i preciziranja kraja mandata multinacionalnih snaga, što su inače bile glavne zamerke Francuske, Nemačke, Rusije, Čilea i još nekih članica SB na originalni tekst rezolucije.\nUprkos izmenama prvobitnog teksta, one još uvek nisu zadovoljne. - Nismo zadovoljni novom verzijom - izjavio je neimenovani francuski diplomata, naglašavajući da je neophodno "pojašnjenje", dok je kineski ambasador u UN Vang Gvangja rekao da se uspostavljanje "punog suvereniteta ne odražava u potpunosti" u novom predlogu.\nAmbasador Alžira u UN Abdulah Bali izjavio je da je "neophodno da se u tekstu rezolucije kaže da će stav iračke vlade preovlađivati nad multinacionalnim snagama u slučaju značajnijih vojnih operacija".\nU novom predlogu se prvi put navodi da su "multinacionalne snage prisutne u Iraku na zahtev privremene vlade", ali se konkretno ne kaže da novo rukovodstvo ima pravo da zatraži njihov odlazak. Irački premijer Alavi izjavio je da će multinacionalne trupe "biti zamoljene" da još ostanu i obećao je da će iračke bezbednosne snage biti "noseći partner" sa američkim i drugim koalicionim vojnicima u uspostavljanju bezbednosti u zemlji.\nČlanice Saveta bezbednosti UN traže izmene i u novoj rezoluciji o Iraku\nU Kufi i Bagdadu poginulo sedam osoba\nŠaron ubeđen u uspeh svog plana\nUbijena dvojica terorista


Ministar prosvjete primio u zvaničnu pojsetu ambasadorku Republike Turske u Crnoj Gori\nMinistar prosvjete primio u zvaničnu pojsetu ambas...\nObjavljeno: 31.05.2022. • 14:48 Autor: Ministarstvo prosvjete\nDanas je u Ministarstvu prosvjete, ministar Miomir Vojinović primio u zvaničnu posjetu ambasadorku Republike Turske NJ.E. gospođu Songül Ozan i koordinatora turske agencije TIKA u Crnoj Gori, gospodina Abdurrahman S. Topraka. Glavna tema razgovora bila je nastavak projektnih aktivnosti agencije TIKA na polju obrazovanja u Crnoj Gori, kao i inteziviranje saradnje sa Republikom Turskom u narednom periodu, naročito u oblasti visokog obrazovanja.\nMinistar Vojinović je poželio srdačnu dobrodošlicu uvaženim gostima i naglasio postignuća Republike Turske u demokratskim procesima kao primjer dobre prakse, koju treba da slijedi i Crna Gora. Ministar se posebno zahvalio na svim programskim aktivnostima agencije Tika, koje su usmjerene na pomoć u različitim društvenim sferama, posebno u oblasti obrazovanja i izrazio spremnost i punu podršku za svaki vid buduće saradnje.\nPrema riječima ambasadorke Ozan, pored tradicionalno prijateljskih odnosa između dvije zemlje, preduslov za dobru saradnju je i zajedničko članstvo Turske i Crne Gore u NATO savezu, što predstavlja garant mira i stabilnosti na ovim prostorima. Ona je posebno naglasila bogatstvo Crne Gore sa aspekta multikulturalnosti, onosno različitih naroda koji žive na ovom prostoru, što je rezultiralo izborom multikulturalne Vlade u Crnoj Gori.\nAmbasadorka Ozan je poseban akcenat stavila na stipendije Republike Turske, koje studentima u Crnoj Gori nude mogućnost besplatnog školovanja u Turskoj, kao i priliku da po povratku u svoju zemlju, sa kvalitetno stečenim znanjem, daju puni doprinos crnogorskom društvu. Ambasadorka se osvrnula na akivno učešće turskih obrazovnih institucija u zemljama regiona, te inicirala potencijalnu saradnju u ovoj oblasti i sa Crnom Gorom.\nKoordinator agencije TIKA, gospodin Abdurrahman S. Toprak podjestio je na preko 400 realizovanih projektata u Crnoj Gori, od kojih je oko 100 implementiranih u oblasti obrazovanja i izrazio spremnost Agencije da u skladu sa potrebama i zahtjevima crnogorskog obrazovnog sistema, nastavi sa pružanjem ovakvih vidova pomoći.\nMinistar Vojinović se još jednom zahvalio na podršci i mogućnostima koje Republika Turska pruža, naročito u pogledu sticanja relevantnih znanja našim studentima, koja mogu da primijene u svojoj državi.\n„Hvala Vam što ste shvatili poentu formiranja 43. Vlade Crne Gore, koja predstavlja Vladu pomirenja. Iskustvo nam govori da bilo koji radikalizam ne vodi dobrom putu, a da su vladavina prava, demokratski procesi i evropske vrijednosti ono čemu treba da težimo i u tom pravcu nam je neizmjerno važna podrška Republike Turske”, zaključio je ministar Vojinović.


NDNV: Tabla i sanduče našeg udruženja ponovo oskrnavljeni - Udruzenja.info\nPosted at h in Praksa, Praksa, Slobode informisanja, Slobode udruživanja, Slobodni rad\tby\tAdmin\nTabla sa natpisom Nezavisnog društva novinara Vojvodine (NDNV) i naše poštansko sanduče, koje se nalazi ispred kancelarije udruženja u Zmaj Jovinoj ulici u Novom Sadu, oskrnavljeni su tokom jučerašnjeg dana po ko zna koji put za redom.\nVeoma zabrinjava to što su zaposleni u NDNV ovakve prizore počeli da zatiču veoma često, praktično jednom mesečno, a da izostaje adekvatna reakcija nadležnih državnih organa.\nU prilogu se nalaze i fotografije, a zbog učestalog ponavljanja ovakvih prizora u kojima je naša imovina bila na meti nasilnika, ovakve vandalske ispade prepoznajemo kao ozbiljnu pretnju, kako po sigurnost članova našeg udruženja, tako i po novinarstvo uopšte i slobodu govora. Evidentno je da su nasilnici ovaj akt usmerili direktno protiv svega za šta se NDNV zalaže, a to je sloboda medija, ljudska prava i sigurno okruženje za novinare i njihov rad.\nNDNV poziva državne organe da konačno počnu ozbiljno da reaguju na ovakve incidente. Podsećamo i da dalji izostanak adekvatne reakcije može da ugrozi nedavno započeti dijalog između predstavnika novinarskih i medijskih udruženja sa Vladom Srbije o izradi nove medijske strategije i bezbenosti novinara, koji su, kao što smo više puta istakli, međusobno zavisni.


INSTITUT ,,DEDINJE” : IMPLEMENTIRAN AFR, PRVI U REGIONU, A TREĆI U EVROPI – Institut za kardiovaskularne bolesti Dedinje\nHome/Vesti/INSTITUT ,,DEDINJE” : IMPLEMENTIRAN AFR, PRVI U REGIONU, A TREĆI U EVROPI\nNakon višemesečnog izmenjenog režima rada usled pandemije korona virusom, u Institutu za kardiovaskularne bolesti ,,Dedinje” su odlučni da se vrate na stare staze i svoje razvojne programe, zaustavljene koronom, nastave. Uvođenje najsavremenijih svetskih procedura u srpsku kardiologiju i kardiovaskularnu hirurgiju, ostaje i dalje jedno od najprioritetnijih opredeljenja. U skladu sa tako ambicioznom vizijom koja podrazumeva održavanje visokog renkinga i u svetu stečenog ugleda, u Institutu je, danas, prvi put u Srbiji i regionu, a treći put u Evropi, primenjena nova, savremena procedura u okviru koje je implementiran regulator atrijalnog protoka ( Atrial flow regulator – AFR). U stručnom timu koji je realizovao ovu proceduru, bili su intrerventni kardiolozi dr Mihajlo Farkić i dr Dragan Topić, elektrofiziolog dr Milosav Tomović, ehokardiografer dr Slobodan Tomić i anesteziolog dr Nikola Đukanović, kao i tim medicinskih sestara i tehničara. Prva AFR procedura urađena je 62- godišnjoj pacijentkinji iz Bele Crkve, koja se nakon ove uspešno obavljene intervencije odlično oseća.\nOvaj implant će doprineti boljem kvalitetu života pacijenata sa urođenom plućnom hipertenzijom i pritiskom nastalim kao posledica srčane slabosti, čime će im znatno biti olakšane tegobe, poboljšana fizička izdržljivost i povećan stepen preživljavanja.\n-Mi uz pomoć balona napravimo mali prorez na pregradi koja razdvaja levu i desnu pretkomoru i u taj prorez stavimo specijalni ,,kišobran” koji u sebi ima mali otvor, koji omogućava prebacivanje krvi iz desne u levu pretkomoru i tako doprinosi smanjenju krvnog pritiska u srčanim šupljinama. Kod pacijenata sa plućnom hipertenzijom i slabošću leve komore, prilikom fizičke aktivnosti, dolazi do ugrožavajućeg rasta pritiska u srčanim šupljinama, što često za posledicu ima padanje u nesvest, zadržavanje krvi u plućima i osećaj gušenja, uz potpunu netoleranciju fizičke aktivnosti. Ugradnja regulatora atrijalnog pritiska, od izuzetne je važnosti za tako teške pacijente kod kojih neregulisan pritisak sa naglim padom, može dovesti i do smrtnog ishoda. Implantacijom AFR – a, poboljšava se subjektivni osećaj pacijenta i omogućava mu se mnogo veći nivo fizičke aktivnosti, pa nakon ove intervencije, pacijent može podneti daleko veći fizički napor. Dakle, primena ove savremene metode pruža novu nadu najtežim pacijentima kod kojih su gotovo sve ostale mogućnosti pre transplantacije srca ili pluća iscrpljene, rekao je dr Mihajlo Farkić, interventni kardiolog i vodeći član tima.\nUvođenjem ove procedure, omogućiće se normalna regulacija, odnosno, sprečiće se ugožavajući pad krvnog pritiska, tako što će vešte ruke lekara napraviti veštački otvor između desne i leve pretkomore i na to mesto, pomoću katetera, postaviti pomenuti uređaj koji reguliše atrijalni protok krvi. To je jedna vrsta mrežice, odnosno ,,kišobrančića”, kako to lekari vole da kažu, koji sam reguliše protok krvi iz desne u levu pretkomoru, tako da će bolesnicima koji imaju povišen pritisak u plućima, sam aparat regulisati koliko krvi će preći iz desne u levu pretkomoru.\n-Ova intervencija zahteva timski rad, jer se za vreme njenog izvođenja savladava nekoliko stepenika, a jedan od najvažnijih je prelaz iz desne u levu pretkomoru da bi se implementirao AFR. Mi, elektrofiziolozi, s obzirom da radimo kateterske ablacije, svakodnevno prelazimo iz desne u levu pretkomoru, a to je vrlo osetljiv deo procedure, jer se radi posebnim uvodnicima i dugačkim iglama, pa su neophodne iskusne ruke elektrofiziologa, kaže dr Milosav Tomović, specijalista elektrofiziologije.\n-Za izvođenje ove veoma osetljive intervencije, potrebna je velika preciznost, pa je nemoguće izvesti bez velike pomoći transezofagusnog ultrazvuka, rekao je docent dr Slobodan Tomić, ne krijući zadovoljstvo zbog uspešno obavljene procedure.\nInterevencija se radi u analgosedaciji, stanju u kojem je pacijent uspavan, ali diše sopstvenim plućima, a anesteziju je vodio dr Nikola Đukanović.\n-Kad ovakvu intervenciju izvodi dobro utreniran tim kao što je ovaj, dedinjski, onda procedura prođe bez komplikacija i sa svim pripremama traje manje od sat vremena. Sa ovom procedurom u narednom periodu treba da upoznamo kolege iz drugih medicinskih centara, jer ova procedura ima mnogo uključujućih i isključujućih kriterijuma, pa samo zajedničkom akcijom možemo izdvojiti one najteže pacijente kojima je ova intervencija preko potrebna, kazao je dr Dragan Topić, interventni kardiolog.\nImplantacija AFR izvodi se minimalno invazivnom metodom, pa je primenjiva kod teških pacijenata koji nemaju drugih alternativa za lečenje. Aparat je napravljen od nitinola, materijala koji je u širokoj primeni u proizvodnji srčanih implanta.\nSa Republičkim fondom zdravstvenog osiguranja, dogovoreno je da se u ovoj godini ugradi deset ovih uređaja predviđenih za najteže pacijente, te da se ova procedura uvrsti u redovan program Instituta ,,Dedinje”.


Predsednik Tramp i potpredsednik Pens na konferenciji za novinare 27. aprila 2020. (Foto: AFP/Mandel Ngan)\nPotpredsednik Sjedinjenih Država Majk Pens, čija portparolka je pozitivna na koronavirus, nekoliko dana će biti na fizičkoj distanci od predsednika Donalda Trampa, saopštila je portparolka Bele kuće Kejli Mekeneni.\nPens nije prisustvovao Trampovoj konferenciji za novinare u ponedeljak, niti sastanku sa vojnim i bezbednosnim zvaničnicima u subotu, nakon što je njegova portparolka Kejti Miler prošle nedelje testirana pozitivna na Kovid 19.\n"Potpredsednik je odlučio da bude na distanci nekoliko dana", rekla je Mekeneni na konferenciji za novinare u Beloj kući i dodala da će Pens na kraju doneti odluku do kada će to trajati.\nPens je bio negativan na testu na koronavirus, ali je Bela kuća naložila zaposlenima u Zapadnom krilu, gde članovi Trampove administracije obavljaju dnevne operacije i gde se nalazi predsednikova Ovalna kancelarija, da nose maske sve vreme dok su u zgradi, osim kad sede za svojim stolom.\nMnogi visoki zvaničnici administracije nosili su maske tokom Trampove konferencije za novinare u ponedeljak, što predsednik još nije uradio u javnosti.\nTrampovi bliski saradnici dnevno se testiraju na Kovid 19, kao i mnogi drugi zvaničnici u Beloj kući. Svakodnevno će biti testirani i novinari koji izveštavaju iz Bele kuće.\nTri ključna američka zvaničnika u borbi protiv koronavirusa su u samoizolaciji od subote, jer su bila u kontaktu sa osobama koje su testirane pozitivno na Kovid 19.


Dodik: Saradnja Republike Srpske i Srbije na najvišem mogućem nivou | Frontal\nDodik: Saradnja Republike Srpske i Srbije na najvišem mogućem nivou\nOdnosi Srbije i Republike Srpske su odlični, kaže srpski član Predsjedništva BiH Milorad Dodik, i dodaje da pod vođstvom predsjednika Aleksandra Vučića međunarodni položaj Srbije više nije podanički.\n"U Srbiji demokratski izbarani predstavnici vlasti sada biraju i konstituišu vlast, a ne kao prije, kada su to činile strane ambasade. To što je Srbija uspjela da obezbijedi podršku zemalja koje su ranije priznale Kosovo da to priznanje povuku, znači da ljudi širom svijeta shvataju da nametnuti i negativni stereotip o Srbiji uopšte nije tačan", rekao je Dodik u intervjuu za Kurir.\nKada je riječ o Kosovu, kaže da odluka o načinu rješavanja tog pitanja pripada isključivo zvaničnom Beogradu.\n"Oni koji smatraju da KiM treba reintegrisati u cjelini u sklopu Srbije, treba da nađu odgovore na to kako bi to izgledalo. Neka vrsta razgraničenja mentalnog već se desila, svakako i praktičnog, to bi bila jedna od najboljih varijanti", smatra Dodik.\nKomentarišući imenovanje Ričarda Grenela za specijalnog izlaslanika SAD za KiM, Dodik kaže da nema pozitivna iskustva sa izaslanicima iz Amerike.\n"Ovdje je bio Holbruk. Srbija nema nijednog razloga da se brine, ima svoj jasan stav. Bilo bi dobro da se sada od Rusije i Kine traži imenovanje specijalnog izaslanika, pa da vidimo onda kako ćemo te stvari rješavati. Amerika se pokazala kao zemlja koja je štitila priču o nelegalnom proglašenju Kosova državom", rekao je Dodik.\nUpitan kome smetaju dobri odnosi Srbije i Republike Srpske i šta kaže na zamjerke što često posjećuje Beograd, on kaže da je u Srbiji i Beogradu više nego u Sarajevu, kaže da je to prirodno i dodaje da je veoma važno da Republika Srpska i Srbija imaju bliske odnose i saradnju i da su one danas na najvišem mogućem nivou.\nNa pitanje novinara šta je cilj napada Bakira Izetbegovića protiv Vučića, Dodik objašnjava da Bošnjaci, političko Sarajevo, žele da nanesu što više zlobe Srbiji.\n"Smeta im Vučić jer niže uspjehe na međunarodnom i unutrašnjem planu. Sljedbednici Islamske deklaracije Alije Izetbegovića čine sve kako bi se Srbija okarakterisala kao loša, a da Republika Srpska ne treba da postoji", kaže on.\nSrbija pokazuje demokratsko lice, kao zemlja koja je najvažnija za stabilnost regiona i poštuje Dejtonski mirovmi sporzum i činjenicu da je BiH sastavljena od dva entiteta i tri konstitutivna naroda, dodao je on.\n"Ovima u Sarajevu sve je malo, oni bi stalni konflikt. A onda je Vučić, najviđeniji Srbin i političar, meta broj jedan", kaže on.\nPovodom Deklaracija SDA, koja poziva na nestajanje Republika Srpske, Dodik je ponovio da je ona antisrpska, antiustavna i antidejtonska, a na pitanje da li će poslušati Vučićev savjet da treba reagovati uzdržano, on kaže:\n"Svi koji su trebali da reaguju, reagovali su. Mi ćemo sada otići u Narodnu skupštinu i u stavu sa Ustavom iznijeti svoje političke stavove i u tom pogledu se i ponašati".\nUpitan kako zamišlja budućnost Republike Srpske, kao samostalnu državu, dio Srbije ili nešto treće, Dodik kaže da je svima jasno kakva bi odluka bila da jednog dana ljudi u Republici Srpskoj imaju priliku da se izjasne.\n"Gradimo upravo tu atmosferu i priliku, jednog dana narod će se opredijeliti o statusu Republike Srpske. Taj status možemo da prepoznamo već danas, naravno da se podrazumijeva potpuna integracija sa Srbijom", zaključio je Dodik.\nPovodom spekulacija da nije u dobrim odnosima sa predsjednicom Republike Srpske Željkom Cvijanović, on kaže da su njihovi odnosi besprijekorni i da nemaju nijedan problem.\n06.10.2019. u 12:05h\nОдржана 79. сједница Владе Републике Српске\nKrizni štab donio nove mjere za Beograd\nСутра исплата пензија за јун у Републици Српској


Karadžić napisao otvoreno pismo članicama SB UN – Balkanekspresrb.rs\nHAG – Haški optuženik Radovan Karadžić uputio je otvoreno pismo predsednicima i premijerima zemalja članica Saveta bezbednosti UN.\nSavetu bezbednosti, Karadžić predlaže da osnuje komisiju sastavljenu od pravnih eksperata koji bi analizirali dosadašnju praksu Haškog tribunala i poništili sve proizvoljne odluke i presude:“Mora postojati autoritet iznad svakog suda, sa nadležnošću da oslobodi nevine i nepravedno osuđene“, naveo je Karadžić u otvorenom pismu\nBivši predsednik Republike Srpske ukazuje na nepravdu koja mu je učinjena tokom postupka pred Haškim tribunalom. Kako je prenela RTRS, Karadžić skreće pažnju na greške koje je taj sud učinio i u drugim postupcima ali i prema, kako se navodi, celom srpskom narodu.\nSavetu bezbednosti, Karadžić predlaže da osnuje komisiju sastavljenu od pravnih eksperata koji bi analizirali dosadašnju praksu Haškog tribunala i poništili sve proizvoljne odluke i presude:“Mora postojati autoritet iznad svakog suda, sa nadležnošću da oslobodi nevine i nepravedno osuđene“, naveo je Karadžić u otvorenom pismu.\nPrvostepenom odlukom Haškog suda Karadžić je osuđen na 40 godina zatvora, a u obrazloženju presude se navodi da je on odgovoran za ratne zločine počinjene u BiH, ukjučujući i zločin u Srebrenici.♦


Održana konstitutivna sednica Odbora sektora poljoprivrede Regionalne privredne komore Južnobačkog upravnog okruga - PKS-RPK Novi Sad\nSednica Odbora sektora poljoprivrede PKS – RPK Južnobačkog upravnog okruga održana je 12. aprila 2018. godine u Regionalnoj privrednoj komori Južnobačkog upravnog okruga u Novom Sadu.\nNa Sednici je konstituisan Odbor sektora za poljoprivredu Regionalne privredne komore Južnobačkog upravnog okruga. Za predsednika Odbora izabran je gospodin dr Dejan Bugarski, pom. direktora Naučnog instituta za veterinu „Novi Sad“, Novi Sad, a za zamenika izabran je gospodin Goran Zec, direktor zemljoradničke zadruge Begečki povrtari iz Begeča.\nKoordinator za poljoprivredu, Milena Jerosimović, na početku sednice predstavila organizacionu šemu rada Privredne komore Srbije, prezentovala najznačajnije aktivnosti realizovane u 2017. godini i planirane za 2018. kao i privredna kretanja na teritoriji Regionalne privredne komore Južnobačkog upravnog okruga sa posebnim osvrtom na Sektor za poljoprivredu. Takođe je predstavila nove Uredbe i Pravilnike vezano za subvencionisanje poljoprivredno prehrambene proizvodnje kao i uslove za dodelu sredstava i program podrške države .\nU nastavku sednice dr Dejan Bugarski zahvalio se na ukazanom poverenju da bude predsednik Odbora i predstavio privrednicima značaj Komore za njihov rad. Istakao je ulogu Komore u donošenju novih i izmeni postojećih propisa i naglasio da je za donošenje kvalitetnih propisa neophodan dodir privrede i donosioca propisa.\nNa sednici se razgovaralo o situaciji u poljoprivredno prehrambenoj proizvodnji, problemima sa kojima se privrednici susreću i o mogućnostima za njihovo prevazilaženje.\nNa kraju sednice koordinator Milena Jerosimović je pozvala članove da daju predloge i inicijative za otklanjanje prepreka u njihovom radu, a koje će Komora kroz svoje aktivnosti i rad sa nadležnim institucijama nastojati da reši.\nOkrugli sto na temu sprovođenja Zakona o zaštiti potrošača i inspekcijskog nadzora nad primenom zakona, održan je 3.10.2018. godine…


UKIDAJU MASKE I POLICIJSKI ČAS: Francuska posle osam meseci radikalno popušta mere | Novosti.rs\nNajava francuskog premijera Žana Kasteksa dolazi u trenutku kada se u Francuskoj registruje oko 3.900 novozaraženih na dnevnom nivou, što je mnogo manje nego 35.000 koliko ih je bilo na vrhuncu zaraze u martu i aprilu, preneo je Rojters.\nKasteks je pozdravio vrlo dobre vesti i rekao da će policijski čas biti ukinut u nedelju, 10 dana ranije nego što se očekivalo.\nViše od 58 odsto odrasle francuske populacije primilo je bar jednu dozu vakcine protiv kovid-19.\nPREVARANT HTEO POMOĆ DRŽAVE: Kinez priznao da je pokušao da uzme čak 20 miliona na ime subvencija\nU utorak Francuska je pokrenula program vakcinacije dece stare od 12 do 18 godina u okviru napora da se zaštiti nacija jer se ograničenja postepeno ukidaju.\nFrancuska Francuska vesti korona virus virus korona popuštanje mera policijski čas maske


Dodik: Srpska neće dozvoliti ugrožavanje bezbjednosti njenog kadra u Sarajevu | Banjaluka.net\nDodik: Srpska neće dozvoliti ugrožavanje bezbjednosti njenog kadra u Sarajevu\nPredsjedavajući i srpski član Predsjedništva BiH Milorad Dodik poručio je da Republika Srpska neće dozvoliti da se njen kadar podvrgava protivustavnim, protivzakonitim i brutalnim ugrožavanjem njihove sigurnosti od političkog Sarajeva, uz blagoslov jednog dijela međunarodne zajednice i OHR-a.\nDodik je istakao da u pogledu brutalnih nezakonitih ataka na predsjednika Visokog sudskog i tužilačkog savjeta BiH (VSTS) Milana Tegeltiju kao kadra iz Republike Srpske u zajedničkim institucijama koji nije poslušan politikama SDA i međunarodnog faktora, imamo priliku da vidimo pravu sliku BiH.\n“BiH je očito zamišljena i funkcioniše kao zemlja bezakonja i brutalne nezakonite sile koju primjenjuje političko Sarajevo prema kadru iz Republike Srpske uz blagoslov tog međunarodnog faktora koji se licemjerno zalaže za vladavinu prava”, izjavio je Dodik Srni upitan da prokomentariše stalne napade na predsjednika VSTS-a.\n“To pokazuje sav besmisao BiH kao države, a posebno besmisao BiH kao neke pravne države u kojoj se poštuje Ustav i zakoni”, naglasio je Dodik, dodavši da predstavnici Republike Srpske očito nemaju elementarnu sigurnost u Sarajevu koju im garantuje Ustav.\nOznake: Milan Tegeltija, Milorad Dodik, Sarajevo, VSTS


Kurs i obuka o CISSP sertifikatu za obezbeđivanje informacionih sistema\nCISSP sertifikat za obezbeđivanje informacionih sistema\nKurs i obuka o CISSP sertifikatu za obezbeđivanje informacionih sistema - Audio verzija\nSvi koji su u okviru određenih organizacija zaduženi za IT bezbednost trebalo bi da prisusutvuju predavanjima koja uključuje specijalizovani kurs i obuka o CISSP sertifikatu za obezbeđivanje informacionih sistema. Pomenutu edukaciju valjalo bi da isparte i osobe koje se bave revizijom IT sistema, kao i mrežni, odnosno sistem administratori. Teme koje obuhvata naznačeni obrazovni program biće zanimljive i višestruko korisne i za inžinjere koji obavljaju određenu funkciju u procesu podizanja nivoa bezbednosti na mreži, ali i naravno za sve ostale koji, iz ličnih ili profesionalnih razloga žele da unaprede svoje poznavanje navedene oblasti.\nOsobe koje pomenuti kurs žele da pohađaju kao pojedinci mogu da prate nastavu u svim poslovnicama Obrazovnog centra Akademije Oxford, prema precizno definisanim nastavnom programu, ali i preko interneta. Oni koji se opredele za prvu varijantu dolaziće u najbliže predstavništvo organizatora i tamo raditi u adekvatno opremljenim prostorijama i u vrlo prijatnom ambijentu. Polaznici koji, pak izaberu drugu opciju moraće da na svoj kompjuter blagovremeno instaliraju namenski softver, koji će im upravo i omogućiti da se edukuju na takav savremeni način. U pitanju je prilično jednostavan postupak i smatra se da većina prosečnih kandidata može to da uradi bez ikakve pomoći, ali je u svakom slučaju za one koji se ne snađu obezbeđena mogućnost kontaktiranja IT stručnjaka u svakom predstavništvu naznačene institucije.\nKada polaznik bude odlučio da li mu više odgovara online ili klasična nastava, ima obavezu i da se opredeli između pohađanja časova u grupi, u paru ili nezavisno od ostalih. Oni koji budu pratili grupni seminar o CISSP sertifikatu za obezbeđivanje informacionih sistema prisustvovaće predavanjima zajedno sa više polaznika. Predvidjen je i maksimalni broj polaznika, koji je ocenjen kao najpogodniji za individualni napredak svakog pojedinca i aktivnu i kvalitetnu interakciju, kako između polaznika, tako i sa nadležnim predavačem. Ovaj model pohađanje nastave organizaciono se razlikuje od ostalih, s obzirom na to da svaki kandidat tada mora da ispoštuje termine koje bude definisao ovlašćeni koordinator u okviru naznačene institucije. Takođe ima obavezu da se prikloni dinamici koja je unapred određena i da poštuje utvrđeni datum za početak kompletnog programa. Niko od članova grupe, dakle neće moći da na osnovu svojih potreba određuje raspored po kome će se raditi, već će biti u obavezi da plan delovanja koji bude saopšten prihvati i striktno ga se pridržava do kraja sprovođenja programa.\nPoluindividualna nastava namenjena je osobama koje žele da rade u društvu, ali samo jednog polaznika. Prijavljeni u takvoj situaciji moraju biti spremni da jedno sa drugim sarađuju i uspostave kvalitetnu dvosmernu komunikaciju, kako međusobno, tako i sa nadležnim predavačem. Ovaj najjednostavniji oblik grupnog rada značajno povećava motivaciju kod kandidata, a partneri jedno u drugom nalaze oslonac, pomažu se i sarađuju, te tako brže i lakše ostvaruju predviđene obrazovne ciljeve. Biće im, pored toga dozvoljeno i da napomenu kada žele da počnu sa edukacijom, kao i koji termini i ritam održavanja časova bi se najbolje uklopili u njihov način života i ostale obaveze koje treba da ispune. U vezi sa tim će morati i da se konsultuju sa svojim profesorom i ovlašćenim predstavnikom institucije organizatora, budući da pomenute pojedinosti nastavnog postupka moraju da odobre svi njegovi učesnici.\nOnima koji žele da se edukuju nezavisno od ostalih namenjena je individualna obuka i kurs o CISSP sertifikatu za obezbeđivanje informacionih sistema. Tada nadležni predavač uputstvima, organizacijom, kontrolom i drugim prigodnim sredstvima za rad rukovodi samostalnim radom učesnika, koji aktivno savlađuju predviđene sadržaje i svakako mogu da svog profesora pitaju sve što im je jasno i, u slučaju potrebe traže dodatna objašnjenja i uputstva. Kako nemaju kome da se prilagođavaju, mogu da naznače kog datuma bi želeli da počnu sa obukom, kao i koji termini i ritam održavanja časova bi ponajmanje poremetili njihovu rutinu i druge dužnosti koje treba da ispune. Ako predloženi raspored odobri njihov predavač i koordinator za nastavu u datom predstavništvu organizatora, on će postati i zvanično usvojen i prema njemu će se održavati časovi do kraja sprovođenja programa.\nZa osobe zaposlene u nekom preduzeću koje žele da pohađaju pomenuti kurs sprovešće se korporativna nastava i to kako na standardni način, tako i online. Svi koji budu želeli da predavanja prate uživo moći će da u tu svrhu dolaze u moderno opremljene prostorije najbliže poslovnice pomenute institucije, ali takođe i da traže da se njihovi časovi održavaju u odgovarajućem prostoru firme u kojoj su zaposleni, kao i na nekom drugom mestu na kome, međutim obavezno moraju postojati zadovoljavajući tehnički uslovi za kvalitetan tok obrazovnog procesa. Datum početka kursa, kao i termine i učestalost održavanja časova u ovom slučaju zajedno će odrediti osoba koju je za to imenovala konkretna kompanija i koordinator za nastavu u okviru institucije organizatora.\nSvi koje zanima stručni kurs i obuka o CISSP sertifikatu za obezbeđivanje informacionih sistema treba da prođu kroz dve zvanične procedure. Prva se odnosi na prijavljivanje potencijalnih kandidata i može da se obavi lično, u najbližoj poslovnici organizatora, preko telefona ili elektronskim putem. Potrebno je da tada dotične osobe nadležnom službeniku navedu svoje ime, prezime, datum rođenja i broj fiksnog ili mobilnog telefona na koji mogu biti kontaktirani radi davanja daljih informacija. Ubrzo nakon toga biće obaveštene gde i u koje vreme treba da dođu radi upisa na edukaciju, a takođe će im biti naznačeno i da ovoj proceduri moraju lično da prisustvuju i koja sve dokumenta treba u tu svrhu da pribave i predaju ovlašćenom licu.\nSeminar o CISSP sertifikatu za obezbeđivanje informacionih sistema - plan i program\nSredinom osamdesetih godina prošlog veka, naglim razvojem informacionih tehnologija, pojavio se problem bezbednosti, preciznije rečeno ograničavanje pristupa i zaštite poverljivih podataka. Svi prisutni na predavanjima koja obuhvata specijalizovana obuka i kurs o CISSP sertifikatu za obezbeđivanje informacionih sistema buće upoznati sa potrebom za razvijanjem programa treninga i sertifikacije stručnjaka za bezbednost IT sistema. Objedinjavanje znanja, postupaka i procedura u radu sa bazama podataka omogućilo je zainteresovanima da stečena znanja u vezi sa zaštitom informacionih sistema primenjuju u čitavom svetu, što ovu edukaciju čini višestruko korisnom. Nadležni predavači će objasniti da se među velikim brojem organizacija, koje se u različitim državama bave standardizacijom postupaka, obukom, testiranjem i sertifikacijom personala za informatičku bezbednost, izdvaja međunarodna neprofitna organizacija International Information System Security Certification Consortium, ili (ISC2), osnovana 1989. godine, sa sedištem na Floridi. Sertifikati koje izdaje ISC2 spadaju u premijum klasu, vrlo su cenjeni u krugovima IT bezbednosti i priznati su u celom svetu. Trenutno ih poseduje oko 123 hiljade stručnjaka iz 166 država, od kojih oko 70 hiljada radi u Sjedinjenim Američkim Državama , u privatnim kompanijama, bankama ili nacionalnim službama za bezbednost i odbranu.\nDok traje kurs i obuka o CISSP sertifikatu za obezbeđivanje informacionih sistema, predavači će se baviti temama vezanim za IT bezbednost, davaće polaznicima smernicama i upućivati ih u tehnike za upravljanje rizikom, koncepte manipulacije i napade na informacione sisteme, a biće im naravno predstavljene i tehnike odbrane sistema od mogućih napada. U vezi sa upravljanjem rizicima i bezbednošću, biće reči o razumevanju i primeni koncepata poverljivosti, integriteta i dostupnosti, kandidati će se upoznati i sa primenom sigurnosnih principa kroz uloge i odgovornost, usklađenošću sa zakonskom regulativom, pojmom kompjuterskog kriminala, intelektualne svojine i licenci. Stručnjaci koji vode program osvrnuće se i na razumevanje pojma profesionalne etike, razvoj i dokumentovanje bezbednosnih pravila i procedura, te uspostavljanje i upravljanje obukom za bezbednost informacija. Tokom predavanja, polaznici će naučiti kako da izgrade bezbedne računarske mreže, te će im biti predstavljene komponente bezbedne mreže, uspostavljanje bezbednih kanala za komunikaciju, prevencija napada na sistem kroz mrežu, i generalno alati i principi kojima se podiže nivo bezbednosti na računarskoj mreži.\nNadležni predavači će istaći da identifikacija korisnika i kontrola pristupa informacionom sistemu podrazumeva fizički i logički pristup podacima, upravljanje identifikacijom i prijavljivanjem osoba i uređaja koji zahtevaju pristup kroz mrežu, kao i upravljanje procedurama autentifikacije, odbijanje i preusmeravanje pokušaja neovlašćenog pristupa, primenu i upravljanje mehanizmima autorizacije, te integrisanje identiteta kroz druge servise (oblak, virtuelni disk). Osobe koje budu pratile seminar o CISSP sertifikatu za obezbeđivanje informacionih sistema saznaće i da sigurnost vrednosti označava determinisanje i podršku za vlasništvo nad podacima, sistemom, poslovnim informacijama, kao i zaštitu privatnosti, ograničavanje prikupljanja podataka, primenu postupaka za šifriranje poverljivih podataka i uspostavljanje sistema preduslova za rukovanje pojedinim podacima.\nTokom obuke predavači će se baviti i bezbednošću razvoja softvera koja uključuje razumevanje i primenu bezbednosnih principa u toku životnog veka i procesa zastarevanja softvera, uključivanje bezbednosnih kontrola u razvojna okruženja, stalne provere efikasnosti bezbednosnih elemenata softvera, procenu ranjivih mesta i ojačavanje bezbednosti na nivou izvornog programskog koda. S tim u vezi biće reči i o kriptografiji (šifriranju), odnosno o vrstama i radnom veku pojedinih kriptografskih sistema, javnom i privatnom ključu u primeni digitalnog potpisa, te konačno o metodama hakerskih napada na šifrirane podatke.\nOsim opisanih domena koje ispit za CISSP sertifikat obuhvata, u skladu sa programom koji važi tri godine, od 15. aprila 2018. se dodaju i oblasti koje pokrivaju bezbednost naprednih tehnologija, kao što su virtualizacije, bezbednost servisa za skladištenje podataka koji su dostupni preko internet veze (cloud servis), a naravno i aplikacija koje su uključene u sisteme mobilne telefonije, recimo dvofaktorska autentifikacija tokenom.\nGde i u koje vreme se održava obuka i kurs o CISSP sertifikatu za obezbeđivanje informacionih sistema?\nAko ovaj obrazovni program žele da prate radnici nekog preduzeća, biće organizovan korporativni kurs i obuka o CISSP sertifikatu za obezbeđivanje informacionih sistema. Mesto na kome će ovi kandidati pratiti predavanja zavisiće od toga da li izaberu klasičnu ili online nastavu. U prvoj varijanti moći će da biraju između odgovarajućih prostorija najbližeg predstavništva navedene institucije, nekog adekvatnog prostora u kompaniji za koju rade ili bilo koje druge lokacije na kojoj postoje tehnički uslovi za kvalitetno odvijanje obrazovnog procesa. U drugoj opciji sami će birati mesto na kome će se edukovati, budući da će nastavu pratiti preko svojih računara. Bilo za koji od pomenutih modela da se opredele, moraće da slede raspored koji zajednički odrede ovlašćeni koordinator za nastavu u instituciji organizatora i lice koje istupa u ime njihove firme.\nOsobe koje su na nastavu prijavljene kao fizička lica takođe mogu da rade prema standardnom principu i da na časove u određenim terminima dolaze u najbližu poslovnicu organizatora. Na raspolaganju im je, pored toga i online obuka, za šta međutim moraju da se adekvatno pripreme, odnosno da na svoj kompjuter instaliraju tačno određenu vrstu softvera, bez koga neće moći da prate predavanja preko interneta. Za taj postupak dobiće sva potrebna uputstva, a ako i tada ne budu uspeli da ga obave samostalno mogu svakako da računaju na pomoć informatičkih stručnjaka u bilo kojoj poslovnici naznačene institucije.\nOni koji budu želeli da samostalno postižu predviđene obrazovne rezultate moći će da prate individualni seminar o CISSP sertifikatu za obezbeđivanje informacionih sistema. Tada će na časove u određenim terminima dolaziti u najbližu poslovnicu organizatora, ukoliko se odluče za klasičnu nastavu ili će, pak pratiti predavanja online sa bilo kog mesta koje smatraju pogodnim. U svakom slučaju, dobiće priliku da navedu kada bi želeli da počnu sa obukom i kojim danima i u koliko sati im odgovara da imaju časove, ali će svakako pre nego što traženi raspored postane zvaničan za to morati da dobiju saglasnost ovlašćenog profesora i koordinatora za nastavu u konkretnom predstavništvu navedene institucije. Pored pomenutih pogodnosti, ovi kandidati moći će da napreduju tempom koji im odgovara, budući da će se u nastavnom procesu uvažavati sve njihove potrebe i mogućnosti.\nPolaznici koji budu radili u skladu sa poluindividualnim principom dolaziće na predavanja zajedno sa još jednim kolegom i to u najbliže predstavništvo organizatora, u slučaju da se odluče za klasičnu nastavu ili će da se edukuju online i sami odrede mesto na kome će to činiti. Kako i u ovom obrazovnom procesu učestvuje relativno mali broj osoba, kandidati će biti zamoljeni da se najpre međusobno, a potom i sa svojim profesorom i koordinatorom za nastavu u instituciji organizatora dogovore u vezi sa svim detaljima nastavnog procesa, te da tako zajednički odrede vreme i učestalost održavanja predavanja, kao i datum za startovanje celokupnog programa kojim će svi biti u što većoj meri zadovoljni.\nKandidati koje preferiraju dinamičnu i aktivnu atmosferu tokom usvajanja znanja mogu da traže da se za njih organizuje grupna obuka i kurs o CISSP sertifikatu za obezbeđivanje informacionih sistema. Tada će svi zajedno dolaziti na časove u određeno predstavništvo organizatora, ako njihov izbor bude klasična nastava ili će, pak raditi u prostoru koji sami odaberu, preko svojih računara, u slučaju da se odluče za online edukaciju. Ni u jednoj varijanti, međutim neće moći da, na osnovu svojih zahteva utiču na vreme i učestalost održavanja predavanja, kao ni na termin za početak seminara, budući da će sve naznačene pojedinosti unapred da definiše koordinator za nastavu u odgovarajućoj poslovnici organizatora. Prijavljeni kandidati moraće da prihvate utvrđeni raspored i u vezi sa tim neće moći da ulažu bilo kakve prigovore, pošto se on neće menjati do kraja sprovođenja programa.\nKako je organizovan kurs i obuka o CISSP sertifikatu za obezbeđivanje informacionih sistema?\nPojedinačni polaznici imaju priliku da prate predavanja uživo, te da na njih, u skladu sa rasporedom koji bude napravljen dolaze u adekvatno opremljene prostorije najbližeg predstavništva pomenute institucije. Oni takođe mogu da pohađaju i online seminar o CISSP sertifikatu za obezbeđivanje informacionih sistema, kada imaju obavezu da pre toga na svoj kompjuter instaliraju specijalni tip softvera. Budući da je u pitanju informatički zadatak koji ne zahteva posebna predznanja, veruje se da prosečni kandidati mogu sve to da obave samostalno, ali kako uvek bude onih koji se ne snađu, organizator je obezbedio tehničku podršku u svakoj poslovnici pomenute institucije, svakog dana tokom radnog vremena.\nUkoliko polaznici smatraju da se najbolji obrazovni rezultati postižu samostalnim radom, mogu da pohađaju individualnu nastavu i da, shodno tome dobiju apsolutna posvećenost nadležnog predavača. Radi se o tome da kod ovakvog pristupa stručnjak koji vodi edukaciju podučava samo jednog kandidata, te može da jasno sagleda koji mu način prezentovanja gradiva najviše odgovara i u kojoj meri je sposoban da odgovori na određene zahteve. Svakako će nastojati da tok edukacije prilagodi njegovim individualnim karakteristikama, te da mu na taj način omogući da lako i brzo dostigne predviđene obrazovne rezultate. Rad ovakvih polaznika dodatno je olakšan činjenicom da im je dozvoljeno da napomenu kada žele da obuka počne, kao i kojim danima i u koliko sati im najviše odgovara da imaju časove. U vezi sa tim će, naravno morati da se dogovore i sa svojim predavačem i ovlašćenim predstavnikom navedene obrazovne institucije, budući da svi učesnici u obrazovnom procesu moraju biti saglasni sa pomenutim detaljima.\nU ponudi organizatora nalazi se i poluindividualna obuka i kurs o CISSP sertifikatu za obezbeđivanje informacionih sistema, kada nadležni stručnjak radi sa dvoje polaznika. Oni nova znanja i veštine usvajaju, naravno prateći interaktivna predavanja svog profesora, ali i putem međusobne komunikacije, sučeljavanja stavova i razmene ideja i iskustava. Dotični kandidati takođe imaju priliku da se prvo jedno sa drugim, a zatim i sa svojim predavačem i ovlašćenim predstavnikom navedene institucije dogovaraju u vezi sa svim pojedinostima vezanim za organizaciju obrazovnog rada, pa će tako zajednički da odrede kada seminar počinje, kao i termine i učestalost održavanja nastave koji će im svima biti po volji.\nGrupna edukacija predstavlja zajednički rad više kandidata, koji se međusobno upoznaju, sarađuju, solidarišu i pomažu. U takvim okolnostima i oni stidljiviji bivaju podstaknuti da u toku obrazovnog procesa ispolje svoje vrednosti i iskažu mišljenje vezano za oblast koje se obrađuje. Grupa zajedno ostvaruje predviđene ciljeve i zadatke i mora funkcionisati kao jedinstvena celina, te je zbog toga potrebno da se striktno poštuju pravila vezana za njenu veličinu. Kako nije moguće napraviti raspored rada koji će biti usklađen sa potrebama i zahtevima svakog pojedinca, odlučeno je da će osobe koje se odluče za ovaj pristup morati da se prilagode terminima za održavanje časova koje odredi koordinator za nastavu u okviru pomenute obrazovne institucije. One će, takođe morati da poštuju definisani datum za početak programa, kao i tempo rada koji je utvrdilo pomenuto službeno lice.\nAko se organizatoru nastave obrati rukovodstvo ili ovlašćeni predstavnici neke kompanije sa željom da njihovi radnici pohađaju pomenutu edukaciju, sprovešće se korporativni kurs i obuka o CISSP sertifikatu za obezbeđivanje informacionih sistema. Tada polaznici takođe mogu da rade online, ali i na klasični način, kada imaju mogućnost da predavanja prate u moderno opremljenim prostorijama najbliže poslovnice organizatora, ali i u okviru firme za koju rade, te na bilo kom drugom mestu na kome za to postoje odgovarajući tehnički uslovi. Raspored po kome će se raditi, tačnije rečeno vreme i učestalost sprovođenja časova, kao i datum početka kompletnog programa sporazumno će utvrditi koordinator za nastavu u konkretnoj poslovnici navedene institucije i osoba koja istupa u ime kompanije čiji radnici prolaze pomenutu obuku.\nKoliko je predviđeno da traje seminar o CISSP sertifikatu za obezbeđivanje informacionih sistema?\nKandidati čiji izbor bude individualna obuka i kurs o CISSP sertifikatu za obezbeđivanje informacionih sistema, kao i osobe koje budu odabrale poluindividualnu nastavu imaće isti ukupan broj časova, ali će u vezi sa terminima i ritmom njihovog održavanja moći da se dogovore sa svojim profesorom i koordinatorom u okviru institucije organizatora, te tako utvrde raspored koji će im najviše odgovarati.\nOni koji budu pohađali korporativni seminar imaće edukaciju istog trajanja, ali će njihov raspored, to jest vreme i ritam održavanja časova, kao i datum početka celokupnog programa zajednički da odrede lice koje predstavlja datu kompaniju i koordinator za nastavu u instituciji organizatora.\nNavedeni tempo delovanja važi jedino u situaciji kada se sprovodi grupni kurs i obuka o CISSP sertifikatu za obezbeđivanje informacionih sistema, pošto tada sve detalje obrazovnog procesa utvrđuje isključivo ovlašćeni predstavnik navedene obrazovne institucije.\nSpisak gradova za kurs i obuku "CISSP sertifikat za obezbeđivanje informacionih sistema"


Promocija CSU Kruševac na 63. Međunarodnom sajmu knjiga\nObjavljeno ponedeljak, 29 oktobar 2018 11:01\nU okviru ovogodišnjeg 63. po redu Sajma knjiga, u periodu od 21. do 28. oktobra 2018. godine, paralelno se održao Sajam obrazovanja i nastavnih sredstava, gde je u Hali 2a, na posebnom delu štanda Centra za promociju nauke namenjenom Naučnim klubovima iz cele Srbije, promociju svoje delatnosti imao i Centar za stručno usavršavanje Kruševac. Četvrtak je na sajmu tradicionalno predviđen za organizovane posete škola, te je ovu priliku CSU Kruševac iskoristio da brojnim posetiocima sajma predstavi akreditovane programe stalnog stručnog usavršavanja koje je odobrio Zavod za unaređivanje obrazovanja i vaspitanja.\nCSU Kruševac, kao institucija koja garantuje kvalitet i relevantnost programa, razvija programe u kontekstu lokalnih potreba za stručnim usavršavanjem. Kao takvi, oni postaju značajan resurs ustanove, ali i samog grada Kruševca, čime stalno stručno usavršavanje postaje dostupnije nastavnicima uz racionalni utrošak opredeljenih sredstava. Autori ovih programa, većinom su nastavnici škola sa teritorije Rasinskog okruga.\nTokom trajanja Međunarodnog sajma knjiga, na štandu CPN-a površine 190 kvadratnih metara, izloženo je bilo oko 1000 publikacija naučnoistraživačkih organizacija iz Srbije. Neka od novih izdanja naći će se u biblioteci Naučnog kluba Kruševac. Organizovano je čitav niz promocija i razgovora o temama iz raznovrsnih naučnih oblasti i tribina. Takođe, predstavljeni su određeni Projekti u okviru kategorije promocije nauke u naučnim klubovima, koji su dobili podršku CPN-a.\nTema ovogodišnjeg nastupa CPN-a bili su misaoni eksperimenti, jer su ugrađeni u svaku naučnu teoriju, a ujedno pružaju i neograničen prostor za inovaciju u sferama nastave, obrazovanja i vaspitanja.\nKao i svake godine na štandu CPN-a, KOBSON je okupio bibliotekare iz naučnih institucija i, posebno za ovu priliku, omogućio svim posetiocima štanda da pretražuju naučne radove najznačajnijih svetskih baza naučnih publikacija.\nIspred Centra za stručno usavršavanje Kruševac Sajmu je prisustvovao Bogdan Dramićanin, stručni saradnik.


You are at:Home»Prethodna izdanja»133»Društvena odgovornost jedan od temelja postcovid društva\nVremena su bez presedana, a ovaj nezapamćeni trenutak u istoriji čovečanstva podstiče na solidarnost koja će biti temelj novog sveta u nastajanju. Obučeni u belo, u znak podrške medicinskom osoblju, CSR i stručnjaci za korporativne komunikacije poslali su važne poruke i sa trećeg po redu Direct Talks From Home vebinara, održanog 3. aprila 2020. godine, posvećenog društveno odgovornom poslovanju.\nProaktivan pristup i dobre mere zaštite osigurale su mnogim kompanijama epitet dobrog poslodavca i u pandemiji, kao i nesmetani tok poslovanja.\nNordeus koji je prvi objavio da prelazi na remote (na daljinu) način rada, obavio je pre toga i testiranje rada od kuće, a mnogi zaposleni su čak uzimali svoje stolice i stolove iz kancelarija kako bi mogli da naprave home office.\n„Najvažnija nam je bila interna komunikacija, da održimo taj momenat kolaboracije. Budući da gejming industrija nije stala, sada ljudima dajemo podršku kako da se prilagode istoj količini posla u radu od kuce“, naveo je Miloš Paunović, CSR specijalist i Nordeusu…


STIGLA POTVRDA LOŠE VESTI Dileme više nema, Srbija ostala bez JEDNOG ADUTA za Škote!\nFudbalski reprezentativac Srbije Filip Đuričić dobio je pozitivan rezultat i na najnovijem testu na korona virus, rađenom u subotu u Sasuolu.\nKorona je, dakle, eliminisala ofanzivnog vezistu sa spiska kandidata za finalni baraž fudbalske reprezentacije Srbije protiv Škotske, 12. novembra u Beogradu.\nĐuričić je trebalo da bude jedan od aduta selektora Ljubiše Tumbakovića u utakmici godine, ali, viša sila je umešala prste...\nS obzirom na to da prvotimac Sasuola nema simptome karakteristične za koronu, postojala je nada da će nova kontrola da donese dobre vesti. Rezultat, ipak, kako prenosi Sportklub, nije stigao protekle subote kada se očekivao, što je automatski unelo crv sumnje, ali sinoć je postalo i definitivno jasno da Đuričić ne može da bude u sastavu srpske reprezentacije za novembraske akcije.\nPodsetimo, Đuričić je u prvom delu tekućeg takmičenja na italijanskoj elitnoj sceni odigrao pet utakmica za Sasuolo, postigao tri gla i upisao asistenciju. I ne samo to, igrao je majstorski, bilo ga je svuda, i napred, i nazad, kreirao je akcje, stvarao pometnju u redovima protivnika, predstavljao pokretačku snagu...\nA sve to je preneo i na igru u nacionalnom timu, pa je prava šteta što neće moći da igra protiv Škotske.\nOvakva tragedija nije nikada viđena.


Polaznici Regionalnog romskog programa NDI posetili Skupštinu AP Vojvodine - Skupština Autonomne Pokrajine Vojvodine\nU okviru Regionalnog romskog programa, NDI u saradnji sa Romskom nacionalnom zajednicom, aktivno radi na osnaživanju ove zajednice i edukaciji mladih Romskih lidera i aktivista. Jedan od ciljeva programa je i njihovo upoznavanje sa radom državnih, pokrajinskih i lokalnih institucija, organa, ustanova i organizacija.\nGoste su u ime Skupštine Autonomne pokrajine Vojvodine primili predsednik skupštinskog Odbora za predstavke i predloge Goran Gonđa, Generalni sekretar pokrajinske Skupštine Nikola Banjac i pomoćnik generalnog sekretara Skupštine Dragutin Galović.\nU srdačnom i otvorenom razgovoru sa domaćinima, učesnici Regionlanog romskog programa Nacionalnog demokratskog instituta upoznali su se sa nadležnostima, organizacijom i načinom rada, funkcionisanja i donošenja odluka u Skupštini Autonomne pokrajine Vojvodine, sa radom Stručne službe Skupštine, kao i sa istorijatom zgrade Banskog dvora u kojoj se nalazi sedište Skupštine, a koja je proglašena spomenikom kulture od izuzetnog značaja.\nDomaćini su gostima preneli i svoja lična iskustva o radu Skupštine sa pozicija pokrajinskog poslanika, generalnog sekretara i njegovog pomoćnika. Između ostalog, ocenjeno je da Skupština Autonomne pokrajine Vojvodine u ovom mandatu stabilno i dobro funkcioniše i da daje dobre rezultate.\nUčesnici Regionlanog romskog programa u okviru Nacionalnog demokratskog instituta, zahvalili su se domaćinima na srdačnom prijemu i razgovorima, navodeći da je za njih to veoma važno u pogledu sticanja novih znanja i iskustava. Nakon radne posete pokrajinskoj Skupštini, učesnici Regionlanog romskog programa razgovarali su i sa predstavnicima Grada Novog Sada.


Dan polja kompanije KWS u Bečeju - Agro saveti\nNaslovna Agrosaveti Dan polja kompanije KWS u Bečeju\nDan polja kompanije KWS u Bečeju\nI ovaj septembar već tradicionalno u kompaniji KWS rezervisan je za prezentacije hibrida i druženje sa proizvodjacima na oglednim poljima širom zemlje. Tako je bilo i ovog septembra, pa je nakon Dana polja u Pančevu, organizovan i veliki, regionalni Dan polja u okviru Doradnog centra u Beceju.\nIako je ova sezona, kada je proizvodnja kukuruza u pitanju, lošije startovala, sam finiš je izuzetno dobar, te se može reći da ovo jeste godina kukuruza, kaže dr Zdravko Hojka iz kompanije KWS. Akcenat je stavljen na dve grupe kukuruza, a jedna je Clima Control 3.\n„To su hibridi koji imaju izraženu tolerantnost na sušu, što ove godine nije bio slučaj, ali mislim da ih proizvođači moraju imati u setvenoj strukturi, jer ne znamo kakva će biti naredna godina. A dobre prinose daju i u ovakvim godinama, svakako.“\nDruga grupa hibrida u kompaniji KWS je Zrno plus iz grupe 300 i 400 koja je namenjena intenzivnijoj proizvodnji i kombajniranju, hibridi koji daju visoke prinose sa niskom vlagom. A to je osobina koju svi proizvođači posebno vole, kaže poljoprivredni proizvođač Svetoza Murgaški koji je istakao da posebno poštuje ogledna polja koja se ne navodnjavaju.\n„Volim da vidim oglede koji se ne navodnjavaju, to je realnija slika, jer je malo onih koji navodnjavaju kukuruz, to se jednostavno ne isplati. Biram hibride koji brzo otpuštaju vlagu, jer na ovako nisku cenu, još kad odbiju vlagu to nije to. Ovo nije rekordna godina za kukuruz, dobra je, ali nije rekordna, treba biti realniji. Biće parceela i sa 100 meteri, a biće i sa 150…“, kaže Cveta Murgaški.\nNa ovom oglednom polju prisutni su mogli da vide 16 hibrida kukuruza u okviru kojih se nalaze i neki novi koji će se u prodaji naći već sledeće godine. Ono što je takođe bilo interesantno svim prisutnima jeste i prezentacija upotrebe dronova u poljoprivredi.\nNaime, kompanija KWS i Agremo sproveli su jedan projekat na teritoriji Srbije i Rumunije u okviru kojeg je nadzirano oko 8000 hektara, a sve u cilju dobijanja preciznih podataka čijom analizom se dobija jasnija slika o svakoj proizvodnji.\nA to znači da pomoću dronova možete dobiti precizne podatke o npr. sklopu biljaka, proceni prinosa, blagovremenijem i efikasnijem suzbijanju korova, adekvatnijem đubrenju, što sve zajedno doprinosi racionalnijim troškovima i većoj zaradi.\nPrethodni tekstUdruženje vinogradara i voćara „Boronj“ iz Čuruga\nSledeći tekstOrgansko povrtarstvo u selu Gložan